“Yanlışları ciddi qəbul edən toplum halına gəlmişik” - Həkim-psixiatr İkram Rüstəmovla MÜSAHİBƏ - aztibb.az AZƏRBAYCANIN SƏHİYYƏ XƏBƏR PORTALI\nSağlam bir uşağın yetişməsi üçün sağlam ailə mühitinin olması vacibdir. Əgər ailədə sosial-psixoloji problemlər varsa, bunlar uşaqlarda müxtəlif patologiyaların inkişafında çox önəmli risk faktorları hesab edilir. Yaxud ailə üzvlərinin hər hansı birində narkotik aludəçiliyi varsa, bu da problemin dərinləşməsinə və dolayısı ilə uşaqlarda psixi-patoloji meyilliliyin yaranmasına gətirib çıxarır.\nAztibb.az uşaq və yeniyetmələri psixoloji xəstəliklərdən qorumaq, buna səbəb olan mövcud durumla mübarizə aparmaq, gənclərə psixoloji dəstəyin əhəmiyyəti və valideynlərin bu prosesdəki rolu ilə bağlı mövzularda İstanbul Universitetinin Cərrahpaşa Tibb fakültəsinin məzunu, Harvard Universitetinin Boston Uşaq Xəstəxanasının elmi işçisi, uşaq və yeniyetmə psixiatriyası sahəsində tanınmış həkim, tibb üzrə fəlsəfə doktoru İkram Rüstəmovla müsahibəni təqdim edir.\n- İkram bəy, son 20 ildə psixologiya həyatımızı şərtləndirən ən vacib amillərdən birinə çevrilib. Xüsusilə uşaq və yeniyetmə psixiatriyası inkişaf etməkdə olan bir istiqamətdir. Tibbin bu qolu hansı xəstəlikləri öyrənir?\n- Uşaq psixiatriyası tibb sahəsində inkişaf dinamikası yeni olan sahədir. Baxmayaraq ki, uşaq psixiatriyası ümumi psixiatriyanın müəyyən mərhələsində artıq yeni istiqamət kimi formalaşmağa başlamışdı, məhz bu yöndə elmi tədqiqatların genişlənməsi və bir ixtisas kimi inkişafı təxminən son 50 ili əhatə edir. Xüsusilə 1980-ci illərdən sonra bu sahədə elmi təqdiqatlar daha da vüsət alıb.\nTibbin bu qoluna başlıca olaraq, uşaqlarda inkişaf problemləri, yəni ümumi inkişafda ləngimələr, nitq və fiziki inkişaf problemləri, autizm və autistik spektr kimi ünsiyyət xəstəlikləri, bütün bunlarla yanaşı, məktəb dövründə daha çox həyəcan pozuntuları, emosional pozuntular, depressiya, affektiv pozuntular və digər xəstəlikləri aid etmək olar. Uşaqlıqdan sonrakı yeniyetməlik dövründə isə intihar və buna bənzər hallar ön planda olmaq üzrə, uşaqlıq psixopatologiyaları ilə yanaşı, yetkin dövrdə rastlanan psixi patologiyalar da bu sahənin öyrəndiyi xəstəliklərdəndir. Psixologiyanın bu sahəsi əsasən doğulandan etibarən 18 yaşına qədər olan dövrdə bütün psixi patologiyaları əhatə edən ixtisas olaraq, uşaq və yeniyetmə psixiatriyası kimi dünya tibbində təsnif olunur.\n- Statistikaya görə, ruhi xəstəliklərin 50-80%-i uşaqlıqdan başlayır. Psixi problemlər və psixiatrik xəstəliklərin yaranmasında və dinamikasında hansı faktorların rolu var?\n- Sadaladığınız xəstəliklərə səbəb olan amillər çoxdur. Ümumi planda bu problemlərin bir çox elmi mühitlərdə bioloji, psixoloji və sosioloji faktorların vəhdətindən yarandığı deyilir və psixi xəstəliklərin növünə görə də dəyişə bilir. Bəzi xəstəliklərin real səbəbləri hələ də elmə çox qaranlıqdır. Misal üçün, autizm və bənzər xəstəliklərin hələ ki, real səbəbi bilinmir. Baxmayaraq ki, genetik faktorların rolunun başlıca səbəb olduğu deyilir, amma daha konkret olaraq, hələ də etioloji səbəbləri tam açıqlamaq mümkün deyil. İrsiyyətlə əlaqəli müəyyən psixonevroloji xəstəliklər var ki, tik xəstəliyini, turet sindromunu nümunə gətirmək olar. Bundan başqa, həyəcən və depressiv pozuntularda da əksər hallarda bioloji və genetik faktorların rolu vardır.\nÜmumiyyətlə, sağlam bir uşağın yetişməsi üçün sağlam ailə mühitinin olması vacibdir. Əgər ailədə sosial-psixoloji problemlər varsa, bunlar uşaqlarda müxtəlif patologiyaların inkişafında çox önəmli risk faktorları hesab edilir. Yaxud ailə üzvlərinin hər hansı birində narkotika aludəçiliyi varsa, bu da problemin dərinləşməsinə və dolayısı ilə uşaqlarda psixi-patoloji meyilliliyin yaranmasına gətirib çıxarır. Bundan əlavə, yetkinlik dövründə şəxsiyyət pozuntusu olan insanların təməl dinamikasına baxdıqda, əksəriyyətində keçirilmiş ağır psixi travmaların ciddi yer tutduğu aşkar olur.\nYekun olaraq, onu deyim ki, bütün psixi xəstəliklərin üç əsas mənbəyi var: bunlar bioloji, psixoloji və sosioloji faktorlardır.\n- Müasir dövrdə geniş yayılan hansı psixogenik mənşəli xəstəliklər var?\n- Uşaqlıq dövrünün inkişaf patologiyalarından başlayaraq, yetkin dövründəki şizofreniya, bipolyar xəstəliklər, hətta daha yetişkin, yaşlı dövrlərdə alzheimer kimi xəstəliklərə qədər çox geniş profildə xəstəlik qrupu indiki dövrdə psixiatrların təməl fəalliyətini təşkil edir.\n- Hiperaktivlik və diqqət çatışmazlığı. Uşaqlarda bu pozuntuların meydana gəlməsini artıran hansı səbəblərdir?\n- Bu pozuntular erkən uşaqlıqdan özünü büruzə verməyə başlayır. Xəstəlik məktəb öncəsi və məktəb dövründə daha çox problem yaradır. Burada da genetik faktorlar ön plandadır. İrsi olaraq keçmə daha çox aktualdır. Xəstəlik üç əsas simptomla özünü büruzə verir. Bunlardan ən əsası diqqət dağınıqlığı, yəni diqqətini toplaya bilməmək, ikincisi isə həddən artıq hərəkətlilik və impulsivlik, yəni ani hərəkət etmə, hövsələsizlik, kontrol mexanizmlərində zəiflik kimi əlamətlərlə bilinir. Yaş keçdikcə bəzən klinik şikayətlər tədricən azala bilər. Əksər hallarda yeniyetməlik sonrası dövrdə ciddi simptomlar səngiyir. Lakin müəyyən qədər yetkin dövrdə də bu simptomlar müşahidə edilə bilər. Bəzi hallarda isə, yeni elmi təsnifatda da vurğulandığı kimi sonradan şikayətlər arta bilər.\n- Bildiyimiz kimi, psixi sağlamlıq problemləri bəzən valideyn və uşaq arasında bağlılığın çatışmazlığından ortaya çıxır. Valideyn-uşaq münasibətləri psixi sağlamlığa necə təsir edir?\n- Bağlılıq həyatın ilk bir ilində önəmlidir. Doğulandan bir yaşına qədərki dövrdə əgər ana-uşaq arasında bağlılıq yetəri qədər bərpa olunmayıbsa, o zaman müəyyən inkişaf qüsurları, simptomatik psixi pozuntular ortaya çıxa bilər. Daha yuxarı yaşlarda, affektiv ehtiyacların ön planda olduğu zaman müəyyən emosional psixi problemlər yarana bilər. Qeyd edim ki, burada tablo çox genişdir, konkret patologiyadan söhbət gedə bilməz. Depressiv durumlar, özünə inamsızlıq və təşviş halları, davranış, emosiya pozuntuları ortaya çıxa bilər.\nÜmumi mənada valideynin övladına həddindən artıq dəstək verməsi doğru hal deyil. Bəzən valideyn deyir ki, “mən övladım üçün yaşayıram”. Valideynin övladına sevgisini bu şəkildə bildirməsi doğru deyil. Valideynin uşaqla münasibət qurarkən bir orta yol tutması, məsafəni doğru tənzimləməsi çox önəmlidir. Nə həddən çox bağlılıq, nə də məsafə olmamalıdır. Düşünürəm ki, bir valideynin övladına yaxın olub daha adekvat və rasional şəkildə duyğularını bildirməsi onun ruhi sağlamlığı üçün düzgün addım olar.\n- Təəssüf ki, son zamanlar yeniyetmə və gənclərin özünə sui-qəsd cəhdləri və intihar xəbərlərini tez-tez eşidirik. Pandemiya dövründə bəzi məhdudiyyətlərin yaranması, ümumi gərginlik və izolyasiya kimi səbəblər də gənclər arasında intiharların artmasına səbəb kimi qiymətləndirilir. İntihara meyillilik və səbəb qismində hansı amilləri görürsünüz?\n- Pandemiyanın psixikamıza təsiri danılmazdır. Lakin sadalanan hallara təkcə pandemiya səbəb ola bilməz. Əgər ortada psixi nəticə varsa, deməli psixi səbəb də var. Bu problemi yaşayan insanlarda altda yatan psixi patalogiya, sosial amil və ya edogen dinamika mütləq vardır və problemin qaynağı da o dinamikadır. Məsələn, dondurma yemək hər boğazın şişməsiylə nəticələnməz, amma immunitet zəifdirsə, soyuğa həssasdırsa, təbii ki, orqanizmin asan xəstələnməsi mümkündür.\nO ki qaldı, iniharların artmasına, ümumi gedişatda psixi problemlərin daha da artacağı gözlənilir. Həqiqətən insanlar yalqızlaşıb, öz adət-ənənələrindən, ailə bağlarından, qonşuluq ünsiyyətlərindən uzaqlaşıblar. İndiki ərəfədə əslində sosial məsafə saxlanılmamalıdır. Bir də ki, bu ifadə “fiziki məsəfə” ifadəsi kimi qəbul edilməməlidir. Fiziki məsafəni saxlamalı, amma sosiallaşmanı artırmalıyıq.\nYeniyetmə intiharlarının qarşısını almaq üçün iki əsas təməl faktor önəmlidir. Birincisi sosial dəstəkdir, yəni yeniyetmənin yaşadığı mühitdə gördüyü münasibət, ikincisi isə birbaşa emosional dəstəkdir, yəni ata-ananın öz uşağını bağrına basaraq, tamamilə heç bir şərt qoymadan ona sevgi bəsləməsi, sevgini ona hiss etdirməsidir ki, bu tərz davranış yeniyetməni intihar və bənzər durumlardan qurtarmış olar. Həmçinin müəyyən müayinə əsasında müalicələr də şərtdir.\n- Uşaq və yeniyetmələrin kiberzorakılığa məruz qalması cəmiyyətimizi dərindən narahat edir. İnternetdən istifadənin həddinə nəzarətin çətin olduğu bir zamada hansı psixoloji vərdişlər valideyn və uşaqlara yardımçı ola bilər?\n- İnternet vərdişləri və texnologiyaya məruz qalma günümüzdə çox aktual mövzudur. Bu problem getdikcə böyüməkdədir və ona görə konkret bir tövsiyə vermək mütəxəssislər üçün də çətin olur. Problemlə bağlı elmi araşdırmalar da yeni mərhələdədir, əsaslı iddialar və tədqiqatlar çox məhduddur.\nBundan öncəki suala cavabımda sadaladığım valideyn-uşaq münasibətləri ilə bağlı fikirlər bu məsələdə də önəmlidir. Yəni, uşaq və yeniyetmələr hiss etməlidirlər ki, ailə mühitində olmaq, bərabər zaman keçirmək, birgə əyləncə və oyunlar, sosiallaşmaq daha maraqlıdır. Məhz bu kimi alternativləri valideynlər övladlarına göstərərsə, onları texnologiyanın zərərli vərdişlərindən də uzaq tutmuş olarlar. Bundan başqa, valideynin nəzarəti, xüsusilə atanın aktiv iştirak etməsi burada çox önəmlidir. Uşağa "ağıllı" telefondan istifadə etməyə icazə verməmək, yaşına uyğun olmayan videoları izləməyə imkan yaratmamaq, yaxud kompüterdən istifadə edirsə müəyyən filtir tətbiqlərdən yararlanmaq və digər sərhədlər qoymaq zəruridir. Nəzərə alaq ki, günümüzdə uşaqlar texnologiyanı böyüklərdən tez mənimsəyir, məşğul olduğu oyun, əyləncə proqramları ilə bağlı daha məlumatlı olur və çevik davrana bilirlər. Bu baxımdan, böyüklərin də bunu müəyyə mənada öyrənmələri vacibdir.\nƏksər hallarda valideynlər özləri uşaqları texnoloji vərdişlərə məruz qoyurlar. Tutaq ki, uşaq ağlamasın deyə əlinə mobil telefon verilir, yaxud uşaqda videoya baxa-baxa mexaniki yedizdirmə vərdişi yaradılır və hamı tərəfindən doğru bir fikir olaraq bilinən – “uşaq xarici dil öyrənir” kimi yanlışları ciddi qəbul edən toplum halına gəlmişik. Odur ki, valideyn tərbiyə qayda-qanununu ön planda tutaraq, qayğı-tərbiyə tarazlığını tənzimləyərək, bir sıra vərdişləri tam qadağa etmədən, müəyyən məhdudiyyətlər qoyaraq, umumi mənada isə dəstəkləyici davranış göstərərək problemlərin qarşısını almalıdır.\n- İkram bəy, bu gün məktəb psixoloqlarının şagird, müəllim və valideynlərlə maarifləndirmə və psixoloji yardım bacarıqlarının formalaşdırılması yönündə apardıqları işlərin təşkili ürəkaçan səviyyədə deyil. Bununla bağlı sizin tövsiyələrinizi eşitmək istərdik.\n- Təəssüf ki, bu gün məktəblərdə qurulan psixoloji iş çox zəifdir. Bu çatışmazlıq təkcə sistemdəki boşluqlarda deyil, həm də mütəxəssis keyfiyyətsizliyi ilə əlaqədardır. Digər tərəfdən, məktəb psixoloqlarına lazımınca önəm verilmir. Burada söhbət ştatdan, əmək haqqından getmir. Məsələ məktəb psixoloqunun nə dərəcədə əhəmiyyətli bir fiqur olduğunun anlaşılmamasıdır. Bundan başqa, lazımi səviyyədə kadrların yetişdirilməməsi ön plandadır. Psixologiya ixtisası üzrə 4 illik bakalavr təhsili alan həkimlik etmək həvəsinə düşür. Bu doğru yanaşma deyil, çünki bir psixoloq həkim kimi xəstə müalicə edə bilməz, yəni psixoloqun kliniki olaraq xəstəliyin müalicəsi ilə məşğul olması üçün klinik psixologiya sahəsində yetişməsi lazımdır. Eynilə də məktəb psixoloqlarından bu təcrübə tələb olunur. Çünki şagird psixologiyası da klinik təməlli bir sahədir, üstəlik məktəb psixoloqunun pedaqoji istiqamətdə də yetişmiş bir kadr olması vacibdir. Onu da qeyd edim ki, təhsil sistemi, müəllim-şagird münasibətləri, valideynlərin məktəbə inteqrasiyası, şagirdlərin məktəbə münasibətlərində də çox ciddi boşluqlar var. Ümid edirik ki, bütün bunlar zamanla həllini tapacaq.


History of the Institute-AMEA Zoologiya İnstitutu\n1936-cı ildə əsası qoyulmuş Elmi-Tədqiqat Zoologiya İnstitutu 1945-ci ildə yaradılmış Azərbaycan Milli Elmlər Akademiyasının sərbəst fəaliyyət göstərməsindən sonra təşəkkül tapmış və böyük nailiyyətlər əldə etmişdir.\nZoologiya İnstitutuna ilk vaxtlar professor V.S.Yelpatyevski, 1950-ci ilə qədər b.e.n. Ə.N.Əlizadə, 1950-1960-cı illərdə akademik S.M.Əsədov, 1960-2011-ci illərdə akademik M.Ə.Musayev, 2011-2016-cı illərdə AMEA-nın müxbir üzvü İ.X.Ələkbərov, 2016-2020-ci illərdə fiz.ü.f.d., dosent E.F.Yusifov, 2020-ci ilin noyabr ayına qədər b.e.d., dosent E.İ.Əhmədov rəhbərlik etmiş, 2020-ci ilin noyabr ayından hal-hazıra qədər isə a.e.ü.f.d., dosent Ə.Q.Eyvazov direktor vəzifəsini icra edir.\nAMEA-nın Rəyasət Heyətinin 6 aprel 2021-ci il tarixli 9/3 №-li Qərarına əsasən intitutun yeni strukturu təsdiq edilmişdir. Hazırda institutda Kadrlar, Sənədlərlə iş, Təhsil, Beynəlxalq əlaqələr, İctimaiyyətlə əlaqələr, Təchizat və xidmət şöbələri, Tətbiqi Zoologiya Mərkəzi, Parazitologiya, Protozoologiya, Parazit-sahib münasibətlərinin biokimyası, Quru onurğasızları, Quru onurğalıları, Hidrobiologiya və Paleozoologiya laboratoriyaları, həmçinin Ağsu Elmi Təcrübə Bazası, Mingəçevir Elmi Təcrübə Bazası, Mühasibatlıq, Zooloji muzey, Vivarium və Kitabxana fəaliyyət göstərir. İnstitutda 1 AMEA-nın müxbir üzvü, 12 elmlər doktoru və 45 fəlsəfə doktoru olmaqla 92 elmi işçi çalışır, kadrların 29 %-ni gənclər təşkil edir.\nAzərbaycan zooloqlarının heyvanlar aləminin fauna, biologiya, ekologiya, sistematika, təsərrüfat əhəmiyyəti, qorunması, çoxaldılma texnologiyası, parazitar xəstəliklərin öyrənilməsi sahəsindəki fəaliyyətləri zooloji, tibb və baytarlıq əhəmiyyəti kəsb edən 170-dən çox monoqrafiya, kitab və yüzlərcə məqalələrdə öz əksini tapmışdır.\nİnstitutda 3 ixtisas üzrə (zoologiya, entomologiya və parazitologiya) Dissertasiya şurası fəaliyyət göstərir. İlk dəfə olaraq 2017-ci ildə institutda magistr təhsil pilləsi yaradılmış və kadr hazırlığına xüsusi önəm verilir.\nZoologiya İnstitutu ilə Ukrayna Elmlər Akademiyası Kriobioloji və Kriotibb Problemlər İnstitutu, Ukraynanın V.N.Karazin adına Xarkov Milli Universiteti, Rusiya Federasiyası Tümen Dövlət Universiteti, Ümumrusiya Bitki mühafizə İnstitutu, Rusiya Federasiyasının İ.D.Papanin adına Daxili Suların Biologiyası İnstitutu, Rusiya Federasiyası Orenburq Dövlət Universiteti, Rusiya Federasiyası Çelyabinsk Dövlət Universiteti, Rusiya Elmlər Akademiyası Ural şöbəsinin Bitki və heyvanların ekologiyası institutu, ABŞ-nın EcoHealth Alliance (EHA) təşkilatı və Almaniyanın Ekologiya və Təkamül İnstitutu, Fridrich Sciller Yena Universiteti arasında Əməkdaşlıq haqqında sazişlər imzalanmışdır. Bir çox beynəlxalq qrantlar hesabına müştərək tədqiqatlar yerinə yetirilmişdir.\nZoologiya İnstitutunda aparılan çoxillik tədqiqatlar nəticəsində Azərbaycanın heyvanlar aləminin növ tərkibi, ekosistemlərdə paylanması, biosenozlarda rolu, biologiyası, ekologiyası öyrənilmiş, 2000 növdən artıq sərbəstyaşayan və parazit ibtidai, insanlarda və heyvanlarda parazitlik edən 1500 növdən çox helmint, 400 növdən artıq ﬁtohelmint, 290 növə qədər rotatori, 360 növdən çox xərçəngkimilər, 10 min növdən çox həşərat, 1200 növdən artıq hörümçəkkimilər, 1100 növ gənə,181 növ molyusk, 104 növ balıq, 11 növ suda - quruda yaşayan, 63 növ sürünən, 407 növ quş, 115 növ məməli heyvan müəyyən edilmişdir.\nTədqiqatların nəticələrinə əsasən Azərbaycanın “Qırmızı Kitabı”nın II nəşrinə (2013) nəsli kəsilməkdə və təhlükə altında olmaqla, qorunmasına ehtiyac yaranan 223 növ heyvan daxil edilmişdir. Hal-hazırda “Qırmızı Kitab”ın III nəşrinin hazırlanması istiqamətində işlər davam etdirilir.\nZoologiya İnstitutunun nəzdində 1971-ci ildə yaradılan Zooloji muzeydə respublika və dünya faunasına məxsus 450 növ onurğasız, 625 növ onurğalı heyvanın 1890 ədəd müqəvvaları, skeletləri, yaş və quru preparatları saxlanılır.\nİnstitutun prespektiv planında: heyvanlar aləminin bioloji müxtəlifliyinin araşdırılması, zəif tədqiq edilmiş heyvan qruplarının öyrənilməsi, təsərrüfat əhəmiyyətli nadir və nəsli kəsilmək təhlükəsi olan növlərin biologiya və ekologiyasının araşdırılması; bioloji və iqtisadi cəhətdən faydalı heyvanların çoxalma texnologiyasının hazırlanması; biokimyəvi, molekulyar-genetik metodlarla parazit-sahib münasibətlərinin əlaqələri, müxtəlif təbii komplekslərdə mənfi antropogen təsirin güclənməsi şəraitində heyvanların yayılma, say, ekoloji və davranış xüsusiyyətlərinin tədqiqi; birbaşa praktiki əhəmiyyəti olan və Dövlət proqramlarının tələbinə cavab verən tədqiqatların genişləndirilməsi; gənclərin işə cəlb olunması üçün şəraitin yaradılması, yeni tədqiqatlar üçün yüksək ixtisaslı kadrların yetişdirilməsi məsələləri durur.\nSon illərdə onurğalı heyvan növlərinin bir çoxunun təsnifatında dəyişikliklər edildiyindən “Azərbaycan faunasının taksonomik spektri (onurğalılar)” adlı kitab çap olunmuşdur. Azərbaycanda onurğalılar faunasına daxil olan dəyirmiağızlılar, balıqlar, suda-quruda yaşayanlar, sürünənlər, quşlar və məməlilər siniflərinə mənsub olan növlər yeni təsnifat statusu ilə həmin spektrə daxil edilmişdir.


Elman Rüstəmov "Amrahbank"ın işçilərinin etirazından DANIŞDI\n“Amrahbank”la bağlı işçilərin etirazı olan dünənki hadisə emosional xarakter daşıyır. İşçilərin əməkhaqqı verilməsi üçün tədbirlər görülməyə başlanılıb. Bank kadrları araşdıracaq və onların işlə təminatına yardım edəcəyik.\n“APA-Economics”in verdiyi xəbərə görə, bu barədə Azərbaycan Mərkəzi Bankının (AMB) İdarə Heyətinin sədri Elman Rüstəmov bu gün keçirilən mətbuat konfransında bildirib.\n“Qiymətləndirmələr göstərdi ki, “Amrahbank” da “Atabank”da oxşar vəziyyətdir. Kapital itkisinə yol verilib, maliyyə çatışmazlığı var. Bank sahibləri ilə görüşlərimiz oldu. Xilas tədbirlərini bildirdik. Biz bankların bağlanmasının tərəfdarı deyilik. Bankların rəhbərlərinə kapitalın artırılmasını təklif etdik. Onların belə imkanı olmadığı üçün imtina olundu. Belə olan halda onların bağlanması yekdilliklə tövsiyə olundu. Uzunmüddətli qiymətləndirmə əsasında bu qərar verilib”, - E. Rüstəmov qeyd edib.\nAMB-nin sədri onu əlavə edib ki, bu qərar sağlamlaşdırma prosesini baş çatdırmağa yönəlib: “Biz həm də əmanətçilərin maraqlarını qorumaqla “cərrahiyyə” əməliyyatı həyat keçirdik. Bu addım həm də ümumi sistemin qorunması baxımından atılıb”.\nE. Rüstəmov əlavə edib ki, inzibatçı təyin olunan digər iki bankda (“AGBank” və “NBC Bank”da) maliyyə vəziyyətinin dərindən qiymətləndirilməsi aparılır.


Milliyol.az - “İŞİD tamaşasının sonu çatıb” – Ərdoğan\n“İŞİD tamaşasının sonu çatıb” – Ərdoğan\n14:28 13.02.2018 Oxununub:\n“Strateji ortağımızın, müttəfiqimizin terrorçulara silah yardım etməsi az imiş kimi, indi də maliyyə dəstəyi verir”\n“Report”un məlumatına görə, bunu Türkiyə prezidenti, hakim Ədalət və İnkişaf Partiyasının sədri Rəcəb Tayyib Ərdoğan partiyasının parlament fraksiyasının genişləndirilmiş toplantısında bildirib.\nR.T.Ərdoğan vurğulayıb ki, Türkiyənin Suriyadan çıxmağını istəyənlər, əvvəlcə oradakı tunellərə, silahlara diqqət etməlidirlər: “Bütün bunların Türkiyəyə qarşı olmadığını söyləyənlərə deyəcək sözümüz yoxdur. Bu NATO-da bərabər hüquqlu müttəfiqlikdir. NATO-nun nizamnaməsinə Türkiyə qədər ABŞ-da əməl etməlidir. NATO üzvlərinin hamısının hüququ ABŞ-la eynidir. Terrorçu PYD ilə müttəfiqlik edirlər. NATO-nun nizamnasəninə əsasən, ABŞ belə terrorçulara qarşı çıxmalıdır”.


Vaxt.Az - Azarkeş və futbolçu problemi\nvaxtlı-vaxtında oxuyun! Çərşənbə axşamı, 5 iyul 2022\n«Demokratiya bəzi xalqlara mənəvi qidadırsa, bizim üçün dərmandır»\nƏbülfəz Elçibəy (1938 - 2000)\n12:23 | 28 avqust 2018 | Çərşənbə axşamı Məqaləyə 3933 dəfə baxılıb Şriftin ölçüsü\n11 oyunda stadionlarda toplamda 9 min izləyici olmayıb\n“Ən güclüsü “Lex” idi”\n100 yaşını qeyd edən komanda 2022-yə xüsusi yanaşır\n“Qarabağ”a ən natarazı düşdü\nAğdamlıların bəxtinin gətirdiyini söyləmək olmaz, amma ...\n“Sabah”ın gələcəyi parlaqdır\nMusayev gəncliyinə baxmayaraq, çox güclü mütəxəssis olduğunu sübut etdi\nNecə edir, bilinmir....\nBuna ancaq təəccüblənmək və təşəkkür etmək lazımdır\nBugünkü oyunda nə gözləyək?\n8-i “Qarabağ”lı, 1-i “Qəbələ”li\nBəs 9 milyonçudan neçəsi yerlidir?\n“Yaranandan üst pillələrdə olmuşuq”\nSamir Abasov: “Əsas hədəfimiz Avroliqaya qatılmaqdı”\n“Çox əziyyət çəkdik”\nQurban Qurbanov: “Rəqiblər bir-birini yaxşı tanıyır”\n“Göz dəşən” səhvlər ...\n... Yaxud ofsayda düşən “CBC Sport”\nSüleymanov dözə bilmədi\nKeçmiş FİFA referisi həmkarı Həmzəzadədən narazı qalıb\nAbtalyada “Qarabağ”-“Şaxtyor” dueli baş tutub\nYeni transferlə, yeni hücumçu ilə...\nReynaldonun etirafı: “... Bəzi səhvlərim oldu”\n“Barselona”–“Real” yoxsa “Neftçi”–“Qarabağ”...!?\n“Bir klubdan daha böyük...”, yoxsa ...\n8-ci reydlə irəli...\n... Yaxud qalib gəlmək mümkün idimi?!\n“Oynaya biləcəyim liqaya gedəcəm”\n“Qarabağ” Qarası təklif gözləyir ...\nDünənki “Qarabağ” – “Neftçi”, bir həftə əvvəl isə “Neftçi” – “Qəbələ” oyunlarında əsl futbol adına nəsə görmək mümkün olsa da, çempionatımızda məyusluq doğuran hallar durmadan davam etməkdədir. Bu mövsümün ilk üç turunda keçirilən 11 oyunu stadionda izləyən toplam azarkeş sayına fikir verin: cəmi 8700.\nBu, bir neçə il əvvəl Lənkərandakı mühüm oyunların təkcə birində tribunaları dolduran fanatların yarısı qədərdi. Ya da gərək ki, ötən il Gəncədə “Kəpəz”lə “Qarabağ” arasında keçirilən oyuna gələn azarkeş sayından xeyli azdı.\nBundan sonra həmin “Kəpəz” AFFA və PFL-dən başqa kimsəyə lazım olmayan birinci divizion adlı yarışda əvəzedici heyətlərlə qarşılaşmalı olacaq. Normalda bu turniri birinci divizion adlandırmağın özündə belə məntiq yoxdu. Çünki 14 komandadan düz 7-si yüksək liqadakı klubların əvəzedici heyətləridi. Əslində yarışın səviyyəsinə ən yaxşı qiyməti zamanında mənası olmayan bu perspektivsiz turnirdən imtina etməklə “Qəbələ” verdi. Sən stadion və baza qur, lazımsız oyunlara görə yüzminlərlə pul xərclə, axırda da AFFA öyünsün ki, “birinci divizionda futbolu inkişaf etdirirəm”.\nNormal futbol ökələrində birinci divizion vacib yarış sayılır, futbolun populyarlığına, inkişafına xidmət edir, intiriqa olur, qalib yüksək liqaya yüksəlir. Bizim futbolda isə o qədər anormal durumdur ki, artıq son neçə ildə divizionun çempionu Premyer Liqaya buraxılmır. AFFA həmin çempion klubların pullarının olmadığını iddia və bəhanə edir, amma şəxsi münasibətlər, dost-tanışlıq önə çıxanda birinci divizionda 5, ya 6-cı yeri tutan Bakı qeydiyyatında olan bir ilin komandası “Sabah”, ondan əvvəlki ilsə “Səbail”ə pul ayırır və Premyer Liqaya buraxır. O komandaların da ev oyunlarına maraq o qədər az olur ki, stadiona 300-400 adam gələ, ya gəlməyə. “Səbail”in Bakıda məskunlaşmaqla nə qədər uğursuz layihə olduğunu ötən il gördük. “Sabah”ın da həmin aqibətlə üzləşmək ehtimalı xeyli yüksəkdi.\nAFFA bu komandalara istədiyi pulu buraxa bilər, amma onlar Bakıda oynamalı deyil, bölgələrdən birini təmsil etməlidi. Ya da hazırda bölgələri təmsil edən köklü klublar niyə neçə illərdi birinci divizionda oynamalı, gözdən uzaq qalmalıdı? Axı, təsdiq olunub ki, azarkeşlərin, futbol adamlarının ürək yanğısıyla “Bakı çempionatı” adlandırdıqları 8 komandalı bu Azərbaycan çempionatı bizim futbola zərərdən başqa heç nə vermir.\nAFFA-nın özünə yaxın komandaları paytaxt təmsilçisi kimi yüksək liqaya buraxması, bölgələrin isə aşağı liqalarda gün keçirməsi bizim futbola hansı zərbəni vurur? Bu sualın cavabı milli komandamızın sabiq üzvü Nadir Nəbiyevin bu ilin aprelində Qol.az-a verdiyi müsahibədə də gizlənir. Hazırda doğma Tovuzu “Turan”da icraçı direktor işləyən Nəbiyev gələcəkdə bizi gözləyən problemə toxunmuşdu: “Ötən il “Turan” birinci divizionda çempion olanda yerli uşaqlarda futbola maraq o qədər artmışdı ki, valideynlər özləri övladlarını gətirirdilər. Amma komandanın yüksək liqaya buraxılmayacağı dəqiqləşəndən sonra Tovuzda aşağı yaş qruplarında oynatmağa uşaq tapmırıq. Seçim etmək üçün məktəblərə gedirik, valideynlər uşaqlarını futbola buraxmır. Deyirlər ki, futbolda pul yoxdur”.\nGörünən acı həqiqət budu ki, bölgələrdə futbolun tamamilə məhv olmağa doğru getməsi təkcə yüksək liqada tribunaların boş qalmasına gətirib çıxarmır, həm də yaxın gələcəkdə ölkədə ciddi futbolçu qıtlığının yaranmasına möhkəm təkan verir. Şübhə yoxdur ki, təkcə Tovuzda deyil, Azərbaycanın digər şəhər və rayonlarında da valideynlərin və uşaqların futbola marağının kəskin azalması prosesi başlayıb. Və bunun başlıca səbəbi Premyer Liqada 8 komandalı limitin tətbiqi, bölgə klubları qarşısında çox vaxt süni problemlərin yaradılmasıdır. Bu problem davam etdikcə isə stadionlarımıza gələn azarkeşlərin sayı günbəgün azalmağa doğru gedəcək, bizim klublar da, milli də beynəlxalq yarışlarda uğursuz çıxışı davam etdirəcək, bu gün üzdə olan 3-4 normal oyunçumuzu sabah əvəz edəcək futbolçu tapılmayacaq.\nBu problemin həllinin açarı isə yerli çempionatda ildə yalnız 1-2 dəfə rast gəldiyimiz səviyyəli oyunlarda deyil.\n30-06-2022 Şahin CƏFƏRLİ\nVaşinqton Moskva ilə Pekini necə ayıracaq?\n04-07-2022 Elxan ŞAHİNOĞLU\n01-07-2022 Aydın BAĞIROV\n[ 01/07/2022 ]Bığıburma “uşaqlar” ...


Kristal Abşeron yaşayiş kompleksində yerləşən sahəsi 97.1 kv olan 4 otaqli tam təmirli mənzil satilir - BizimEmlak.Az\nXirdalan şəhərində köhnə bazarin yaxinliğinda Kristal Abşeron yaşayiş kompleksində yerləşən sahəsi 97.1 kv olan 4 otaqli tam təmirli mənzil satilir. Bina 13 mərtəbədən ibarətdir mənzil binanin 3-cü mərtəbəsində yerləşir. Mənzildə su işiq qaz daimidir istilik sisremi mərkəzi istilik sistemidir. Mənzil yüksək kefiyyətli inşaat materiallarindan istifadə olunub. Polu nəmə suya dözümlü parketdir. Bahalı qapi pəncərələr qoyulub. Binanı 24 saat mühafizə və kamera nəzarət edir. Sakinlərin rahatliği üçün hərbir şərait yaradilib.Mənzilə kretlədə sahib ola bilərsiz. İlkin ödəniş 13000 azn 19il aya 1123manatla sahib ola bilərsiniz. Mənzilin sənədi KUPÇA-dır.


2018-ci ildə kişilər və qadınlar üçün ən yaxşı seçicilər 9 - Gözəllik və Moda - 2020\nƏn klassik və layiqli görünüş bir ayaqqabı ilə tanış ola bilər, hər bir formatda şəxsiyyətini aşır. Bu loafers kişi və qadınlar tərəfindən istifadə edilə bilər ki, müasir ümumi aşbaz edir. Moda dünyasında bu gün hər şey, hər hansı bir parça və ya ayaqqabı olduğu yerdə qəbul edilir. Bu loafers qeyd etmək üçün bir çox daha çox sort var. Tan loafers əsasən qaranlıq və ya açıq qəhvəyi ayaqqabı və ya funksiyaları və ya toy qalıcı üçün uyğun. Günəşə görə ayaqqabılarla ananaslıq kimi istifadə edilə bilər.\nGents və Ladies üçün Son Tan Rəngli Loafers:\nƏn yaxşı 9 Tan Loafers siyahısı.\nBunlar funksiyalar və ya toylar üçün istifadə edilə bilən kişilərin tündəki loaflarıdır. Guava tipli dəzgahların içərisində kiçik bir delik var ki, onu gözəl bir görünüş verər. Bunlar toy üçün ən uyğun ayaqqabılardan bəziləri. Bunun ən yaxşısı qəhvəyi rəngli tülkülərdir.\n2. Dəbli Tan Loafers:\nDəbdəbəli ayaqqabı müxtəlif kateqoriyalı tan tanner qadın ola bilər. Qadınlar ümumiyyətlə müasir dünyada gedən ayaqqabıları axtarırlar. Burada onlar üçün ən yaxşı seçim də toy və böyük funksiyaları geymək bilər ki, qəhvəyi tanning loafers edir.\nFormal kişi kişilər üçün dəri dəfiləri üçün əlverişli ayaqqabılardır. Bunlar yaxşı cilalanmış və hər cür funksiya və proqram üçün uyğun hazırlanmış olan dəri dəri loaferi ola bilər. Onlara görə ən yaxşı seçim, açıq-qəhvəyi rəngli ayaqqabılardır.\nKişilərin tünd süpürgəçiləri ayaqqabılar və ya loafers ox növüdür, bu da cəbhənin ətrafındakı bir oxa fərqli bir görünüş verməkdir. Bunlar yenidən tərəflər və ya funksiyalarda istifadə edilə bilər. Tan suede loafers üçün ən yaxşı seçim qəhvəyi rəngli ayaqqabı və ya loafers ola bilər.\nKişi üçün Tan Tassel Loafers:\nKişilərin palçıqlı pantolonları, toyuq üçün gözəl bir görünüş verməkdən ibarət olan pələng şəklində dizayn olan, yeni rəngli dəzgahlardan ibarətdir. Tan tassel loafers üçün ən yaxşı seçim həmişə qəhvəyi rəngdir.\n6. Parlayan Tan Loafers:\nParlaq ayaqqabılar hər ay ayaqları üçün həmişə gözəldir. Bunlar həm partiya, istərsə başqa yerdə geyə biləcək kişilər və qadınlar üçün. Döyənlərin parlayan hissəsi heyran olmaq üçün gözəl bir görünüş verir. Tan rəngli loafers bunun üçün ən yaxşı seçimdir.\nMarkalı Tan Loafers:\nMarkalı tanlı loafers həmişə məhsuldarlıq və ya başqa bir şey üçün üstündə qalmışdı. Bunlar onlayn və offline olaraq ən yaxşı tan loafers. Tan rəngli loafers bunun üçün ən yaxşı seçimdir. Bunlar partiyalar və ya funksiyalar üçün ən münasibdir.\nDəbli bütçəkənlər olduqca bahalı və sitayişə layiq ola bilən tan penny loafers ola bilər. Bunlar, mega hadisələrində şık olmaq üçün əlverişli olan ən yaxşı dəri dulusçuluq ayaqqabılarından biri ola bilər. Bunun üçün ən yaxşı seçim həmişə qəhvəyi tan rəngidir.\n9. Təsadüfi Tan Loafers:\nTəsadüfi olanlar, günümüzdə mövcud olan açıq işıqlı loafersdir. Bunlar təsadüfi olduğu üçün hər kəslə görülə bilər. Bunlar ümumi büdcənin altında olan sadə qəhvəyi ayaqqabı ola bilər. Bunlar kiçik partiyalar funksiyaları üçün də istifadə edilə bilər. Ən yaxşı seçim qəhvəyi rəngli çəlləklər ola bilər.\nBu loafers fərqli bir sıra var və bu bəzi ən yaxşı. Düğün və partiyalar üçün ən yaxşısı bəzəkli, dəbli, guava, şık və formal loaferdir. Gündəlik və qəpik kimi loafers də gündəlik məqsədlər üçün istifadə edilə bilər.\nCopyright 2020 \_ ƏSas \_ 2018-ci ildə kişilər və qadınlar üçün ən yaxşı seçicilər 9


18:15 03-04-2019 245\n“Məsələ fərdi xarakter daşıdığı üçün məsuliyyət də vətəndaşın üzərinə qoyulur”\nÖlkə vətəndaşlarının bütün hüquq və azadlıqları kimi, onların təhsil almaq hüququ da qanunla təsbit edilib. Lakin əhali qrupu arasında təhsil almaq hüququndan məhrum olan şəxslər də var. Bu sıraya heç də universitetlərə ödənişli əsaslarla qəbul olunsa və ya ali təhsil ocaqlarına yüksək ballı ixtisaslar tələb etsə də, maddi gücü zəif olduğu üçün sözügedən prosesdən kənarda qalanlar aid deyil. Bu şəxslər azadlıqdan məhrum edilmiş şəxslər, məhkumlardır.\nOnların doğrudur, orta təhsil müəssisələrinin buraxılış imtahanlarında iştirak etmək hüququ mövcuddur. Yəni həbsxanada olan, hansısa səbəbdən attestat ala bilməyən məhkumların yalnız natamam orta və tam orta təhsil bazası əsasında imtahanlarda iştirak edərək sənəd əldə etmək hüququ var. Dövlət İmtahan Mərkəzi də onlar üçün imtahanlar keçirir. Qurumdan da rəsmi şəkildə bəyan edilir ki, buraxılış imtahanlarını versələr də, məhbuslar ali təhsil müəssisələrinə qəbul oluna bilmirlər.\nƏslində, məsələnin bu tərəfini anlamaq elə də çətin deyil. Ən azı ona görə ki, buraxılış imtahanını verərək orta təhsil barədə sənədin əldə edilməsinə elə həbsxana mühitində şərait yaradılıb. Fəqət ali təhsil müəssisələrinə qəbul imtahanı keçirilsə belə, məhbəs həyatı yaşayan şəxslərin ali təhsil alması bəlli bir məqama görə mümkün deyil. Onların həbsdə olması, bu müddətin başa çatmaması məsələni əngəlləyən əsas şərtdir. Ona görə də müxtəlif səbəblərdən həbsxanaya düşən, lakin oxuyub ali təhsil almaq arzusu və qanunla belə hüququ olan şəxslərin onu gerçəkləşdirməsi yalnız həbs müddətinin bitməsindən sonraya qalır. Əfsus ki, bu sahədə də çətinliklər yetərincədir.\nÇətinliklərin ən böyüyü məhbus həyatı yaşamış şəxslərin ən birinci, cəmiyyətə inteqrasiyasındadır. Bizim cəmiyyət həbsə düşən şəxsləri dəyərləndirmədə də onları kateqoriyalara bölür. Yanaşmalar da burdan başlayır. Məsələn, təkcə azadlıqda deyil, elə həbsxanada da namus üstündə, şər və böhtanın güdazına gedən, bəzi səbəblərdən günahsız yerə həbsə düşən, eləcə də vicdan məhbusları və digərləri hörmətlə qarşılanırlar. Bu yanaşma azadlıqda da keçərlidir. Lakin məhbus həyatı yaşayan şəxslərin əksəriyyətinin işlə təminatında, ali təhsillə bağlı yetərli problemləri mövcuddur. Problemin biri - onların ali təhsil almaqla bağlı üzləşdikləri çətinliklərin həll edilməsi görəsən, bizdə hansı səviyyədədir? Ümumiyyətlə, ölkəmizdə belə bir praktika varmı və bu məsələlər necə reallaşdırılır?\nTəhsil sahəsi üzrə ekspert Etibar Əliyev qeyd edir ki, məhkumluğu olan şəxslər müəyyən müddət təhsildən, mövcud proseslərdən ayrı düşdükləri üçün onların bu istiqamətdə iştirakları müəyyən çətinliklər yaranır. Eyni zamanda, sözügedən məsələ fərdiliyilə də diqqəti çəkir: “Bu məsələ fərdi xarakter daşıdığı üçün məsuliyyət də vətəndaşın üzərinə qoyulur. Yəni konkret olaraq onların məhkum olunduğu vaxt, məhkəmə qərarıyla çəkdiyi cəza hesab olunduğundan, məhbusluq müddəti başa çatandan sonra həmin şəxslərə hansısa güzəştlər tətbiq edilmir. Onların da adi vətəndaşlar kimi tam orta məktəbi və yaxud, təhsilin icbari hissəsini bitirib kolleclərə və digər təhsil müəssisələrinə sənəd vermək hüquqları var. Yəni bütün vətəndaşlar kimi, onlar da eyni, təhsil almaq hüququna malikdirlər. Amma heç bir halda onların təhsildən ayrılıb sonradan davam etməsini nəzərə alan hansısa bir güzəşt, kömək göstərilməsi kimi məsələlər Dövlət İmtahan Mərkəzində və “Təhsil haqqında” qanunda öz əksini tapmayıb. Ali təhsil almaq istəyən keçmiş məhbuslar öz istəyindən asılı olaraq adi vətəndaşlar kimi kurslara, repetitor yanında hazırlığa gedərək imtahanlarda iştirak edə bilərlər. Yəni hansısa səbəbdən həbsxanaya düşən şəxslərin həbs müddəti bitəndən sonra ölkədə keçirilən ali məktəblərə qəbul imtahanı prosesində iştirak edə bilməmək kimi məhdudiyyəti yoxdur. Bu şəxslərin Konstitusiyada təsbit olunan təhsil hüququnu heç kim məhdudlaşdıra bilməz”.\nEkspert əlavə edir ki, qəbul prosesində iştirak etmək üçün konkret olaraq həmin şəxslərin həbsdə olmaları barədə hansısa sənəd tələb olunmur. Bir sözlə, vətəndaşın həbsdə olması onun təhsil hüququnu heç bir halda məhdudlaşdıra bilməz. Bu, bütün ölkə vətəndaşlarının qanuni haqqıdır. Sözügedən şəxslərin özlərinin və təhsilalanların məsələyə münasibətinə gəlincə, heç bir yanaşma, kənar rəy, təcridolunma və s. məqamlar istənilən şəxsin ali təhsil almaq arzusuna sədd çəkə bilməz. Konstitusiyada təsbit edilən qanuni hüquqları gerçəkləşdirməklə bərabər, buna kimsənin mənəvi haqqı da yoxdur.\nBakıda "Mercedes" 4 avtomobili əzib, xəsarət alanlar var - VİDEO


Nur-az.com - İsrail-Ermənistan münasibətləri, yaxud Ayının min oyunu\nİsrail-Ermənistan münasibətləri, yaxud Ayının min oyunu\nSon zamanlar İsrail-Ermənistan münasibətlərində xüsusi yaxınlıq diqqət çəkir. Rəsmi məlumatlara görə, yaxında Ermənistanın İsraildə səfirlik açacağı gözlənilir. Bu, həyata keçəcəyi təqdirdə növbəti addımı proqnoz etmək çox da çətin deyil. Ümumiyyətlə, bu addımın əslində, İsrail-Azərbaycan yaxınlaşmasından, Azərbaycanın diplomatiya və lobbiçilik bəhanəsilə İsraildə səfirlik açmasından ötrü ortaya atıldığını söyləmək lazımdır.\nAzərbaycana yaxınlaşmaq İsrailin nəyinə lazımdır? İlk olaraq, daha bir müsəlman dövlətinin Fələstini rəsmən satması İsrail üçün böyük əhəmiyyətə malikdir. İkinci və əsas amil isə, təbii ki, İranla bağlıdır. Necə deyərlər, ayının min oyunu bir armudun üstündədir!\nUzun illərdir Əliyevlər rejiminə ən mühüm qlobal dairələrdə dəstək verən Ümumdünya Sionist Təşkilatı, görünür, status-kvo ilə qane olmur, Azərbaycan hakimiyyətini anti-İran tədbirlərində tərəf seçməyə, daha açıq mövqe nümayiş etdirməyə çağırır. Bu mövqe Azərbaycan üçün yaxşı heç nə vəd etməsə də, hakim rejim ömrünü uzatmaqdan ötrü bundan imtina etməyə bilər. Artıq on birinci ildir Şiə məzhəbli islamçılara qarşı aparılan repressiyaları hakimiyyətin bu yönümdə İsrailin gözündən pərdə asması kimi başa düşmək lazımdır. Əliyevlər hər dəfə bir qrup dindar azərbaycanlını həbs etməklə sionistlər daxil bütün Qərb dünyasını guya İranın mühüm bir şəbəkəsini dağıtdığına inandırmışlar. Son zamanlar sosial-siyasi gərginliyinin azaldılmasının, hətta əfv və amnistiyanın gözlənildiyi bir şəraitdə şiə islamçılara qarşı yeni həbs dalğasının başlanması da İsrailin öz vassalına qarşı yeni diktələrindən xəbər verir.


Sezar finala köklənib: “Bu, karyeramda xüsusi hal kimi reallaşacaq”\n"Zirə"nin paraqvaylı hücumçusu Xulio Sezar Rodriqes Premyer Liqanın 24-cü turunda evdə "Sumqayıt"a 2:0 hesabı ilə qalib gəldikləri oyundan sonra jurnalistlərə müshaibə verib. Komandasının ilk qolunu vuran 28 yaşlı futbolçu qələbə üçün məmnun olduqlarını deyib.\n- Qış fasiləsindən sonra "Zirə" son pillədən xilas oldu. Yeni transferlərin və sizin qollarınızla "Zirə" autsayderlərdən bir qədər uzaqlaşdı. Sizcə, mövsümün əvvəlindən "Zirə"də çıxış etsəydiniz, daha fərqli ola bilərdi?\ntarix: 14-04-2019 11:37


"Telekanallar birləşib bir yol tapmalıdır" - MTRŞ sədri\n“Rəqəmsal yayımla bağlı Azərbaycan dövləti üzərinə düşən işləri görüb, ölkə ərazisi rəqəmsal yayımla əhatə olunub. Analoq yayımın dayandırılması məsələsi sosial baxımdan zəif təbəqələrlə bağlı bizi düşündürür”.\nBunu APA-ya Milli Televiziya və Radio Şurasının (MTRŞ) sədri Nuşirəvan Məhərrəmli deyib. N. Məhərrəmli hesab edir ki, analoq yayımın dayandırılması məsələsini həll edəcəklər: “Azərbaycan ərazisi rəqəmsal yayımla əhatə olunduğu üçün analoq yayımın dayandırılması üçün elə ciddi problem yoxdur. Əhali nə zaman tam hazır olacaq, biz bu addımı atacağıq”.\nMTRŞ sədri hazırda kabel yayım şəbəkəsinin sürətlə inkişaf etdiyini də diqqətə çatdırıb: “Ölkədə İP TV də sürətlə inkişaf edir. Tədricən analoq yayımın dayandırılması məsələsi öz həllini tapacaq”.\nN. Məhərrəmli telekanallar üçün böyük əhəmiyyət daşıyan reklam bazarındakı duruma da toxunub: “Azərbaycan kimi iqtisadi cəhətdən region ölkələri arasında lider olan bir dövlətin reklam bazarının belə az olması bizi düşündürür. Amma biz bazar iqtisadiyyatı şəraitində yaşayırıq və televiziya kanalları siyasətini buna uyğun aparır. Milli Televiziya və Radio Şurası bazar iqtisadiyyatına uyğun olaraq, telekanalların daxili maliyyə işlərinə qarışmır. Lakin başa düşürük ki, reklam bazarı nə qədər zəif olarsa, Azərbaycan telekanallarında, radiolarında verilişlərin keyfiyyəti o qədər aşağı olacaq. Bu, düşündürücüdür. Bəzən bizə teleserialların, bəzi verilişlərin tərtibatı ilə bağlı iradlar bildirilir. Amma bunu bilmək lazımdır ki, qonşu ölkələrdə, məsələn, Türkiyədə və Rusiyada reklamın 1 dəqiqəsinin qiyməti 40-50 min dollara bərabərdirsə, Azərbaycanda isə 1000-2000 dollar arasındadırsa, görün, fərq nə qədər böyükdür. Bu fərq telekanalların yaradıcılığında da özünü göstərir. Ona görə də hesab edirik ki, reklam bazarında ciddi dəyişiklik olmalıdır”.\nMTRŞ sədri reklam bazarında problemlərin birinin də vasitəçilər, yəni reklam verənlə reklam alan arasında vasitəçilik edənlərlə bağlı olduğunu vurğulayıb: “Hesab edirəm ki, telekanallar birləşib bu məsələ ilə bağlı müəyyən bir yol tapmalıdır. Biz də onlara dəstək verməyə hazırıq”.


BMW avtomobil düyməsini necə dəyişdirmək olar - Xəbərlər - LEDY TEXNOLOGİYASI (HONG KONG) CO., Məhduddur.\nBMW model düyməsinin batareyasını və onun illüstrasiyasını necə dəyişdirəcəyinizi təqdim edək:\nƏvəz etmədən əvvəl avtomobil açar batareyanın modelini bilmək yaxşıdır. Bu ümumiyyətlə nəqliyyat vasitəsinin istifadəçi təlimatında yazılır və sonra yeni açar batareya göstərilən modelə uyğun olaraq seçilir.\nŞəkildə göstərildiyi kimi gizli mexaniki açarı uzaqdan idarəetmə yerindən çıxarın və mexaniki açarı çıxarmaq üçün işarənin 1 düyməsini basın.\nYeni çıxarılan mexaniki açarla qeyd olunmuş yerə qoyun və açar korpusunu qaldırmaq üçün qaldırıcı çubuğun hərəkətindən istifadə edin.\nAçar qutu çıxarıldıqdan sonra batareyanın daha dərin bir vəziyyətdə olduğunu görə bilərsiniz. Hər hansı bir şeyi götürün və hər iki tərəfdəki boşluqdan keçin və köhnə batareyanı yumşaq bir şəkildə çıxarın.\nYeni batareyanı dəyişdirdikdən sonra, batareyanın müsbət və mənfi elektrodlarının geri çevrilməməsinə diqqət yetirin. Növbəti addım quraşdırma prosedurudur. Nəhayət, mexaniki açarı geri qoymağı unutmayın.\nGündəlik istifadədə bəzi hərəkətlərimiz avtomobilin açarını, yəni hündürlükdən yıxılaraq asanlıqla zədələyə bilər. Bir çox avtomobil sahibinin açarı uşaqlar üçün oyuncaq kimi istifadə etməyə çalışdığı təxmin edilir, lakin uşaq həssas deyil və ətrafına atır. Açarın daxili müqaviməti nisbətən zəif olduğu üçün ağır toqquşmalarda zədələnmək asandır. Açarın suya girdiyi bir vəziyyət də var. Su daxili yanan dövrə nüfuz edərsə, bu da pultun uğursuz olmasına səbəb olacaqdır.\nBeləliklə, uzaqdan idarəetmə düyməsindən su ilə qarşılaşsanız, düyməni basıb bərk silkələməyin və yuxarıdakı düyməni basmayın. Bu suyun digər vacib xətlərə girməsini asanlaşdıracaq və uzaqdan idarəetmə cihazını dərhal açmaq üçün istifadə etməyin, çünki bu dövrə lövhənin yanmasına səbəb ola bilər. Düzgün yol, avtomobil açar qutusunu düz açmaq və yoxlamadan əvvəl bir saç qurutma maşını ilə qurutmaqdır.


Devid Bekhem «PSJ»-də oynayacaq\nİngiltərənin tanınmış futboçusu Devid Bekhem Parisin «Pari Sen-Jermen»lə 5 aylıq müqavilə imzalayıb.\nLent.az -ın xarici informasiya vasitələrinə istinadən məlumatına görə, Farnsa paytaxtında keçirdiyi mətbuat konfransında o, deyib: «37 yaşım var.Futboçu karyeram boyunca bu qədər təklif almamışam. Mən PSJ-nni seçdim.Fikrimcə, bu komandanın oyunçuları əllərindən gələni edir».\nİngiltərə yığmasının keçmiş kapitanı ötən il dekabrın sonunda ABŞ-ın «Los-Anceles» klubunda sonuncu oyununu oynayıb. O, son 6 ildə bu komandada çıxış edib.\n«Pari Sen-Jermen» 1970-ci ildə yaranıb.İndiyədək iki dəfə Fransa çemipionu olub.8 dəfə ölkənin kubokunu qazanıb. 2011-ci ilin mayında klubun aksiyalarının 70 faizi «Qatar Sports Investments» tərəfindən alınıb.


Hovuz suyu hansı göz xəstəliklərinə səbəb olur? » Qadınlar.Co - Qadınlara Özəl Paylaşımlar\nhəkim bu artımı hovuz suyu ilə əlaqələndirib. Həkimin sözlərinə görə, yayda hovuzlarda sərinləməyə çalışanların göz xəstəliklərinə yaxalanma riski çox böyükdür.\n"Xüsusilə onlarla insanın eyni vaxtda daxil olduğu böyük hovuzlar əsl təhlükə mənbəyi hesab edilir. Gözdə infeksiya yaranmaması üçün gigiyenik qaydalara əməl edildiyindən əmin olduğunuz hovuzlara girin, dəniz eynəyindən istifadə edin və ən əsası hovuzdan çıxan kimi sabunlu su ilə yuyunun”.\nHəkim Evren Baca bildirib ki, hovuz suyu təhlükəli göz problemlərinə səbəb ola bilər:\n"Göz ən həssas orqanlarımızdan biridir. Hovuz suyu ən çox gözlərə təsir edir. Dezinfeksiya edilməmiş hovuz suyundan gözlərə bakteriya, virus və ya parazit yoluxa bilər. Belə hallarda ilk növbədə buynuzlu qişa zərər görür. Gözdə qızartı, yanma, göz qapaqlarında şişkinlik və gözün içərisində su toplanması kimi hallar müşahidə edilir. Bu zaman mütləq həkimə müraciət etmək lazımdır. Həkim problemin hansı səbəblərdən qaynaqlandığını nəzərə alaraq uyğun müalicəyə başlamalıdır.\nHəkim onu da vurğulayıb ki, hovuzdakı tək təhlükə təmizlənməmiş su deyil. Dezinfeksiya üçün suya həddən artıq xlor vurulan hovuzlar da gözlərə zərər verə bilər.\n"Hovuz suyunda xlorun səviyyəsi 0.3-0.6mq., suyun pH dəyəri isə 7.2-7.6 olmalıdır. Hovuza girənlər hər ehtimala qarşı dəniz eynəyindən istifadə etsinlər”.\nDoktor Evcen Baca sonda onu qeyd edib ki, hovuz suyundan keçən infeksiyalar yoluxucudur və buna görə də infeksiyaya yoluxmuş şəxslərlə təmas zamanı diqqətli olmaq lazımdır:\n"Xəstənin gözündən axan suya təmas etdikdə dərhal əlləri antibakterial sabunla yumaq lazımdır. Xəstənin üz dəsmalından başqaları istifadə etməməlidir. Dəsmal ayrı yuyulmalıdır. Göz damcısını gözə toxundurmadan istifadə etmək lazımdır”.скачать dle 11.3


Teleqraf.com 09.12.2021 18\nDünən “Mi-17V5” helikopterinin qəzaya uğraması nəticəsində Hindistan Silahlı Qüvvələrinin Baş qərargah rəisi, Bipin Ravat və həyat yoldaşı vəfat edib.\nTeleqraf.com xəbər verir ki, helikopter qəzasının yeni görüntüləri yayılıb.\nGörüntülərdə helikopterin yerə düşərək yandığı və helikopterdə olanların izinə rast gəlinmədiyi görünür.\nXatırladaq ki, qəza nəticəsində Baş qərargah rəisi, onun köməkçiləri, tabeliyində olan yüksək rütbəli zabitlərdə vəfat edib.\nTags: # Silahlı Qüvvələr # Hindistan\nBu xəbər Teleqraf.com saytından 09-12-2021 13:56 tarixində götürülmüşdür.


SON DƏQİQƏ: 3 polkovnik həbs edildi – Gizli MƏLUMAT ÖTÜRƏN AJANLAR KİMLƏRDİR? | HAQLI.AZ\nEv banner SON DƏQİQƏ: 3 polkovnik həbs edildi – Gizli MƏLUMAT ÖTÜRƏN AJANLAR KİMLƏRDİR?\nAnkara Baş Prokurorluğu FETÖ/PDY terror qruplaşmasına qarşı əməliyyatlar çərçivəsində həbslərə qərar verib.\nKAİM.az Publika.az-a istinadla xəbər verir ki, təşkilatın “məhrəm xidmətlər” qolu ilə əlaqələri aşkarlanan ehtiyatda olan 3 polkovnik-leytenant, 1 “məhrəm imam” haqqında həbs qətimkan tədbiri seçilib.\nİstintaq Terror Cinayətlərinin Təhqiqat Bürosu tərəfindən aparılır. Milli Kəşfiyyat Xidmətinin məlumatından sonra həmin şəxslərin Ankara və daha əvvəl xidmət etdikləri müxtəlif rayonlarda mağaza, market və bu kimi ictimai məkanlardakı telefonlardan istifadə edərək FETÖ üzvləri ilə əlaqə saxladıqları məlum olub.\nƏvvəlki məqaləSON DƏQİQƏ! Hər kəsin gözlədiyi Türk ordusu artıq Qarabağda: Müdafiə nazirliyi məlumat yaydı\nNövbəti məqalədəYunanıstan Azərbaycanla bağlı QƏRAR QƏBUL ETDİ – İLİN SONUNADƏK…\nRonaldu rəsmi oyunlarda vurduğu qollar sayına görə rekordsmen oldu\nSON DƏQİQƏ!Türkiyə Hərbi Hava Qüvvələrinin təyyarələri Bakıya doğru hərəkətə keçdi – FOTO


Günəş və külək enerjisi istehsalı azalıb, bəs Akim Bədəlov hara baxır? » Siam.az\nBu ilin yanvar-oktyabr aylarında Azərbaycanda günəş enerjisi ilə işləyən stansiyalar 35,9 mln. kVt/saat elektrik enerjisi istehsal edib.\nDövlət Statistika Komitəsindən “Təzadlar”a verilən məlumata görə, bu, illik müqayisədə 32% azdır.\nSon 1 ildə küləklə işləyən stansiyalarda istehsal 20,5% azalaraq 10,5 mln. kVt/saata enib.\nƏvəzində istilik elektrik stansiyalarında istehsalın həcmi 1,5% artaraq 16 384,3 mln. kVt/saata yüksəlib, su elektrik stansiyalarında isə 8,5% azalaraq 1 526,3 mln. kVt/saat təşkil edib. Bu ilin yanvar-oktyabr ayları ərzində ölkədə cəmi elektrik enerjisi istehsalı 18 751,4 mln. kVt/saat olub ki, bu da ötən ilin eyni dövrü ilə müqayisədə 0,2% çoxdur. Bunun da 17 957,0 mln. kVt/saatı əmtəəlik olub və bu, illik müqayisədə 0,5% çoxdur.\n“Təzadlar” hələ ötən il Azərbaycanda alternativ enerjidən istifadə sahəsində ciddi problemlərin olduğunu yazmışdı. Həmin yazını təkrar dərc etməyə ciddi lüzum gördük:\n…Azərbaycan Tarif Şurasının enerji daşıyıcıların qiymətlərini qəflətən diferensiallaşdırması günəşli və küləkli bir ölkədə-Azərbaycanda alternativ enerji mənbələrinin tapılması, bu enerjidən yararlanmağımızı bir daha aktuallaşdırdı… Bütün dünya yaxın gələcəkdə neft ehtiyatlarının tükənəcəyini nəzərə alaraq alternativ enerjiyə önəm verməkdədir, bu sahədə iri layihələr həyata keçirilir. Azərbaycanda isə bu sahəni nizamlı vəziyyətə gətirəcək dövlət qurumu statuslu agentlik olsa da, hələ də, necə deyərlər, yerin altından çıxarılan, od qiymətinə olan neft məhsullarını yandıraraq enerji almaqla məşğuluq.\nƏn gülməlisi: tez-tez xəbər agentliklərinin məlumatında eşidirik ki, külək Azərbaycanın filan bölgəsində dağıntılar törədib, filan bölgə işıqsız qalıb və sair… Hərdən düşünməli oluruq ki, külək, sanki Alternativ və Bərpa Olunan Enerji Mənbələri üzrə Dövlət Agentliyinin fərsizliyinin acığını bizlərdən çıxır. Niyə? Əgər Agentliyin rəhbərliyi büdcədən ayrılan pulların hara gəldi xərclənməsindən baş açıb həmin küləyin o cürə güclü enerjisini elektrik enerjisinə çevirərək təbiətin bu sirli qüvvəsinin tükənməz enerjisini vaxtında cilovlayıb ram etsəydi, yəqinki külək də bu qədər qəzəbli olmazdı… Bunu sözgəlişi dedik… Ona görə ki, Azərbaycan ilboyu külək və günəş enerjisi ilə zəngin bir məkandır. Allah-Təala bizə neft kimi, bu havayı enerjini də pay göndərib. Bəs biz niyə neft məhsullarını yandırıb enerji əldə edir və insafsızcasına ekologiyamızı korlamaqla məşğuluq, amma havayı enerji mənbələrindən isə istifadə etmirik?\nAzərbaycan Respublikasının Alternativ və Bərpa Olunan Enerji Mənbələri üzrə Dövlət Agentliyi haqqında Əsasnamə Azərbaycan Respublikası Prezidentinin 2013-cü il 1 fevral tarixli Fərmanı ilə təsdiq edilmişdir. Həmin sərəncamda deyilir: “1.1. Azərbaycan Respublikasının Alternativ və Bərpa Olunan Enerji Mənbələri üzrə Dövlət Agentliyi (bundan sonra – Agentlik) Azərbaycan Respublikasında alternativ və bərpa olunan enerji və ondan səmərəli istifadə olunması sahəsində (bundan sonra – müvafiq sahədə) dövlət siyasətini və tənzimlənməsini, alternativ və bərpa olunan enerji mənbələri (bundan sonra – ABOEM) üzrə fəaliyyətin səmərəli təşkilini, bu sahədə fəaliyyətin əlaqələndirilməsini və dövlət nəzarətini həyata keçirən mərkəzi icra hakimiyyəti orqanıdır”.\n“Təzadlar” redaksiyaya daxil olmuş bu məzmunlu sorğu ilə bağlı araşdırma aparıb. Məlum olur ki, Agentlik hər il Dövlət büdcəsindən milyonlarla vəsait alsa da, ortada səmərəli və üz qızardan bir iş yoxdur? Niyə? Bu suala aşağıdakı araşdırma yazısında cavab tapa biləcəksiniz…\nHesablama Palatası Agentlikdə ciddi maliyyə pozuntularını aşkarladı və…\nAkim Bədəlov vəzivəsinin öhdəsindən gələ bilməyib, büdcə vəsaiti dağıdılıb…\nOnu da deyək ki, Azərbaycan Respublikasının Alternativ və Bərpa Olunan Enerji Mənbələri üzrə Dövlət Agentliyi əvvəllər tərkibində olduğu Sənaye və Energetika Nazirliyindən alınaraq müstəqil dövlət qurumuna çevrilmişdi, Prezidentin 2013-cü il 1 fevral tarixli Fərmanı ilə Əsasnaməsi təsdiqlənmişdi… Görünür Dövlət başçısı Azərbaycanda kifayət qədər alternativ enerji mənbələrinin olduğunu nəzərə alaraq belə bir agentliyin müstəqil dövlət qurumu kimi fəaliyyətinə etimad göstərmiş, yaşıl işıq yandırmışdı… Amma artıq bəlli olur ki, qurumun günahı yoxdur, sadəcə rəhbərliyi işini düzgün qurmamışdır… Bu da Hesablama Palatasının məlum yoxlaması ilə bir daha təsdiqini tapmış oldu…\n3.1.2. Azərbaycan Respublikasının ayrı-ayrı zonaları üzrə bərpa olunan enerji resurslarının, o cümlədən günəş, külək, biokütlə, termal sular, su axınları, müxtəlif növ tullantılar və bu kimi digər mənbələrin potensialını və onlardan istifadə üçün əsas istiqamətləri müəyyənləşdirmək” və sair… Özü də nə az, nə çox-düz 30 vəzifə!\nPrezident etimad göstərir, Akim Bədəlov isə…\nAraşdırmamız həm də bir maraqlı faktı üzə çıxartdı. Məlum olur ki, hələ bu ilin əvvəlində Prezident İlham Əliyev Azərbaycan Respublikasının Alternativ və Bərpa Olunan Enerji Mənbələri üzrə Dövlət Agentliyi ilə Çin Xalq Respublikasının Energetika üzrə Dövlət İdarəsi arasında Anlaşma Memorandumunun təsdiq edilməsi haqqında Fərman da imzalayıb. Fərmanın adından da görünür ki, məqsəd Agentliyin alternativ enerji istehsalçılığı sahəsində daha geniş təcrübəyə malik olan Çin Xalq Respublikasının Energetika üzrə Dövlət İdarəsi arasında 2015-ci il dekabrın 10-da Pekin şəhərində imzalanmış Anlaşma Memorandumu hüquqi statusa malik olsun, həyata vəsiqə alsın… Yenə də ötən müddətdə faydalı bir işin şahidi deyilik. Halbuki Xəzəryanı bölgələrimiz il boyu həm külək, həm də günəş enerjisi ilə zəngindir. Elə sinoptiklərimizin ilboyu hava proqnozlarına diqqət yetirmək kifayətdir. Azərbaycanda ilin ən azı 10 ayı günəşli və il boyu isə küləkli olur. Naxçıvan MR, Yevlax, Kürdəmir, Hacıqabul, Şirvan, Siyəzən, Ağsu, Zərdab, Bərdə, Tərtər, Qazax, Tovuz, Bakı, Sumqayıt… əhalisi yay olanda kondisionerini ən azı 3-4 ay fasiləsiz işlətməli olur. Çünki yay aylarında havadan od tökülür… Bəs niyə orta temperaturu 40-50 olan bu bölgələrdəki günəş enerjisi alternativ enerjiyə çevrilmir? Nədir mane olan? Xəzərboyu güclü küləkli hava da bu qəbildən… Bu qədər zəngin və tükənməz, havayı enerji mənbələri isə o boyda dövlət agentliyinin gözündən uzaq, könlünə isə yaddır…\nDövlət Agentliyi sədrinin başı hansı işlərə qarışıb ki…\nProblemin kökünü bu dəfə Hesablama Palatası tapdı… Budur, “Təzadlar”ın Araşdırma Qrupu aydınlaşdırdı ki, Hesablama Palatası 2014-2015-ci illərdə və 2016-cı ilin birinci rübündə Alternativ və Bərpa Olunan Enerji Mənbələri üzrə Dövlət Agentliyi və onun tabeliyində olan “Azalternativenerji” MMC tərəfindən dövlət büdcəsindən ayrılan vəsaitlərin proqnozlaşdırılması və istifadəsi vəziyyəti ilə bağlı auditin nəticələrini ortaya qoyub. Acı nəticədir. Əhalimiz bu agentlikdən xeyirli fəaliyyət gözləyir, Akim Bədəlov isə himayəsində olan “Azalternativenerji” MMC-nin nazı ilə oynayıb, dövlətin vəsaitini istədiyi kimi dağıtmağa şərait yaradıb… Bunu biz demirik, Hesablama Palatası yoxlama hesabatları iə təsdiqləyib. Məsələn, “Təzadlar” aydınlaşdırdı ki, audit yoxlamalar dövlət büdcəsindən ayrılmış və Agentliyin aparatının və onun saxlanılması üçün 7,3 mln. manat, həmçinin cəlb edilmiş 2,5 mln. manat kredit resursunu və dövlət büdcəsinin əsaslı vəsait qoyuluşu hesabına ayrılmış 10,6 mln. manat məbləğində vəsaiti əhatə edib. Bir daha deyirik ki, Akim Bədəlovun rəhbəri olduğu bu Agentlik Azərbaycan Respublikasında alternativ və bərpa olunan enerji və ondan səmərəli istifadə olunması sahəsində dövlət siyasəti və tənzimlənməsini, alternativ və bərpa olunan enerji mənbələri üzrə fəaliyyətin səmərəli təşkilini, bu sahədə fəaliyyətin əlaqələndirilməsi və dövlət nəzarətini həyata keçirir.\n…Və Agentliyin tabeliyində olan “Azalternativenerji” MMC tərəfindən 17 obyektdə (günəş, külək və kiçik su elektrik stansiyası) bütün qurğularla alternativ enerji mənbələri hesabına elektrik enerjisinin istehsalı 2015-ci ildə 8157799,0 kVt.s, 2016-cı ilin birinci rübündə isə 1949889,0 kVt.s təşkil edib. Agentlik isə imkanların niyə yalnız 46%-ni istifadə edir? 2015-ci ildə elektrik enerjisi istehsalı ümumi istehsalat gücünün 46%-ni təşkil edib. 4 obyektin layihə gücündən 10%, 5 obyektin layihə gücündən 20%, 4 obyektin layihə gücündən 50%, cəmi 2 obyektin layihə gücündən 90% və 2 obyektin layihə gücündən də 90%-dən çox istifadə olunub. Audit olunan obyektlər tərəfindən istehsal edilmiş elektrik enerjisinin 88,1%-i satışa ötürülüb, 11,9%-i daxili istehlaka və itkiyə yönəldilib.\nSual olunur: dövlət başçısı Agentliyin fəaliyyəti üçün bütün mümkün olanları edir ki, təki Azərbaycan zəngin alternativ enerji mənbələrindən səmərəli istifadə edən və bəhrələnən ölkələr sırasına çıxsın… Amma edilən etimadlar özünü doğrultmur! Niyə? Diqqət edin: Akim Bədəlovun rəhbərlik etdiyi Agentliyin 2012 – 2020-ci illəri əhatə edən “Azərbaycan Respublikasında alternativ və bərpa olunan enerji mənbələrindən istifadə olunması üzrə Dövlət Proqramı”nın təmin edilməsi üçün lazımi hüquqi sənədlər və maliyyə təminatı birmənalı olaraq ortaya qoyulub. Proqramda da nəzərdə tutulub ki, 2020-ci ildə Azərbaycanda elektrik enerjisi istehsalında bərpa olunan enerji mənbələrinin miqdarı azı ümumi faktiki tələbatın 12 faizi həcminə çatdırılmalıdır. Akim Bədəlovun komandasının isə hərəkətsizliyi onu sübut edir ki, əksinə, dövlət proqramında nəzərdə tutulmuş işlərin heç yüzdə biri də görülməyib… Elə isə, bu məqsədlə ayrlan yüz milyonlarla manat vəsait niyə səmərəsiz istifadə olunub???\nAgentliyin “dərdi” tapılıb-jurnalist araşdırmamız nəticəsində. Məlum olur ki, Akim Bədəlov agentlikdə əməllicə “ailə podratı” yaradıb və… Elə bir müddət əvvəl Akim Bədəlovun adı həm də mərhum akademik Tofiq İsmayılovun ailəsinə qarşı etdiyi haqsızlıqla da diqqətdə qalıb.\nBudur, 2014-cü ildə Layihə-smeta sənədlərinin hazırlanması üçün məsləhətçi xidmətlərin alınmasına görə Akim Bədəlovun sədri olduğu agentlikdən “Xəzər Konsaltinq Agentliyinə” adı çəkilən QSC-yə 1.250.000 (bir milyon iki yüz əlli min manat) vəsait ötürülüb. Kim bilmir ki, bu QSC Akim Bədəlovun ailəsinin nəzarətində deyil və “Xəzər” Gənclərin Elmi-Texniki Yaradıcılıq Mərkəzinə də sədrin yaxın qohumu Asif İsmayılov rəhbərlik edir. Bunu isə bir sıra elektron media açıq yazıb və hələ də təkzib edilməyib… Hansı ki, bu şirkətin səhmdarı isə onun həyat yoldaşı və oğludur, bəs belə olan halda həmin şirkət Akim Bədəlovun sədri olduğu Alternativ və Bərpa Olunan Enerji Mənbələri üzrə Dövlət Agentliyində podratçı ola bilərdimi? Axı qanun bunu birmənalı olaraq yasaq edir.\nHesablama Palatasının məlum yoxlamaları, bir müddət əvvəl isə Akim Bədəlovun rəhbəri olduğu Alternativ və Bərpa Olunan Enerji Mənbələri üzrə Dövlət Agentliyinin rəsmi statusunun əlindən alınaraq Energetika Nazirliyinin tərkibinə qatılması çox mətləblərdən xəbər verir… “Təzadlar”ın əməkdaşları hələ 2009-cu ildə Xızının Şurabad kəndi yaxınlığında (Xəzər dənizinin sahilboyu) külək enerjisindən elektrik enerjisi istehsal etmək üçün yaradılmış pilot layihənin vəziyyəti ilə maraqlanıb, Mərəzə qəsəbəsində-dağın döşündə quraşdırılmış günəş batareyaları sisteminin və yenə də bu ərazidəki küləkdən elektrik enerjisi istehsal edən qurğuların, Bakı-Yevlax avtomobil yolunun Sahil qəsəbəsindən keçən hissəsində (Sement zavodunun qarşısı) günəş enerjisindən elektrik enerjisi istehsal edən kompleksin… vəziyyəti ilə maraqlanıb… Əməkdaşlarımıza adının çəkilməsini istəməyən mütəxəssislər deyiblər ki, bu pilot layihələrə ayrılan vəsaitin silinməsi üçün hər ay saxta sənədlərlə guya enerji istehsal edilməsi barədə hesabatlar hazırlanıb, aidiyyəti qurumlara təqdim edilib, bu olmayan enerjilərin alıcılarından saxta hesabatlar götürülüb… “Pripiska”nın yeni variantıdırmı bu? Hələ 2010-cu ildə Qobustanda eksperiment olaraq poliqon və tədris mərkəzi yaradıldı, külli miqdarda vəsait xərclənərək 30 hektarda külək elektrik stansiyası, günəş elektrik stansiyası və s. quraşdırıldı. 2010-cu ildə həm də Sumqayıt Texnologiyalar Parkında “Günəş kollektorları və qazanları” zavodu fəaliyyət göstərməyə başladı. Bəs niyə bu enerjilərdən bəhrələnənləri görmürük? Problem niyə bu qədər qəlizdir?\nVacib olan budur ki, dövlətin etibar və etimadını doğrultmayan, nəinki doğrultmayan, əksinə, dövlətin xoş niyyətlərlə ayırdığı vəsaitlərinə xəyanət edilən bir Agentlikdən hansı faydanı gözləməyə dəyməzdi! Axı, Azərbaycan ucuz enerji imkanlarına, o cümlədən su elektrik stansiyalarına, külək enerji mənbələrinə, günəş batareyaları imkanlarına və sair malikdir… Bir daha xatırladırıq ki, Azərbaycan Prezidentinin 2004-cü il 21 oktyabr tarixli Sərəncamı ilə təsdiq edilən “Azərbaycan Respublikasında alternativ və bərpa olunan enerji mənbələrindən istifadə olunması üzrə Dövlət Proqramı” bu istiqamətdə əsas fəaliyyət sənədidir. Və Dövlət proqramında külək, günəş, hidro, biokütlə və geotermal enerji mənbələrindən geniş və səmərəli istifadə olunması, ətraf mühitin qorunması üçün konkret məsələlər qarşıya bir məqsəd kimi qoyulmuşdur. Amma yuxarıda Hesablama Palatasının məlum yoxlaması və digər direktiv sənədlər təsdiqləyir ki, sahədə ciddi provlemlər və qanunsuz fəaliyyətlər vardır. O sahədə ki, onun inkişafı Akim Bədəlova etibar edilmişdir. Amma Akim Bədəlov çox təəssüflər olsun ki, bu etimadı doğrultmadı, fəaliyyəti korrupsiya ilə inkişaflı istiqamətli oldu…\n“Təzadlar”ın Araşdırma Qrupuшаблоны для dle 11.2\nTarix: 18-11-2017, 16:25


Fresh elektrik təchizatçı yaxınlarda sənaye müzakirə bir çox səbəb, bazar iştirakçıları da tədricən artır. Böyük fon, təzə elektrik təminatçıları sənaye idarə və kapital-idarə də mühüm rol oynayır isə böyük bir ağrı xal var, istilik və Çin ərzaq təhlükəsizliyi edir. Optimist gözləntilər inkişaf perspektivləri barədə tərəflər, amma indiki vəziyyət, daxili və xarici elektrik təchizatçılar kiçik, lakin gözəl karyerası əsasən təzə olmasına baxmayaraq. Əmtəə gedən Consulting coğrafiya, tamaşaçılar və ürün kateqoriya məhdudiyyətlərlə təzə elektron biznesin inkişafı dərin geniş strategiyası olmalıdır alınmamalıdır hesab edir.\nbazar iştirakçıları Consulting coğrafiya müzakirə bir çox səbəb tamaşaçılar və ürün kateqoriya


Energetika naziri Parlamentlərarası İttifaqın prezidenti ilə görüşüb\nEnergetika naziri Pərviz Şahbazov VI Bakı Beynəlxalq Humanitar Forumu çərçivəsində Bakıda səfərdə olan Parlamentlərarası İttifaqın prezidenti, Meksika parlamentinin deputatı xanım Qabriela Kuevas Baronu qəbul edib.\nAzərbaycanın beynəlxalq tədbirlərə ev sahibliyi edən məkan kimi tanındığını vurğulayan energetika naziri genişmiqyaslı forum və konfransların müxtəlif sahələrdə ölkələrarası əməkdaşlığın inkişafına da töhfə verdiyini deyib. Nazir Azərbaycanın neft-qaz ölkəsi kimi keçdiyi inkişaf yolundan bəhs edib. Beynəlxalq neft-qaz şirkətləri ilə “Əsrin müqaviləsi”nin imzalanması ilə başlayan əməkdaşlığın karbohidrogen resurslarının işlənməsi və beynəlxalq bazarlara çıxarılması, qlobal enerji layihələrinin həyata keçirilməsində rolundan danışıb. Bildirilib ki, Azərbaycan həmişə enerji sahəsində əməkdaşlığa açıq olub, yaradılımış əlverişli mühit ölkəmizi etibarlı və uzunmüddətli tərəfdaşa çevirib. “Cənub Qaz Dəhlizi” layihəsinin reallaşması isə Avropanın enerji təhlükəsizliyinin təminatında ölkəmizin əhəmiyyətini artırır.\nSöhbət zamanı iki ölkə arasında enerji sahəsində əməkdaşlıq imkanları nəzərdən keçirilib. “Azərbaycan Respubliaksının Energetika Nazirliyi və Meksika Birləşmiş Ştatlarının Energetika Nazirliyi arasında əməkdaşlıq haqqında “Saziş layihəsi üzrə müzakirələr aparılıb.


Kurikulum əsasında hazırlanmış 7-ci sinif “Alman dili” dərslik komplektinə (2014-cü il nəşri) dair yekun rəy\nRespublikanın ümumtəhsil məktəblərinin 7-ci sinifləri üçün “Alman dili” dərsliyinə (2007-ci il nəşri) dair yekun rəy\n“Alman dili 7” dərslik komplektinə dair yekun rəy Azərbaycan Respublikası Təhsil Nazirliyinə göndərilmişdir.\n7-ci sinif üçün “Alman dili” dərslik komplektinin müzakirəsi\n2 mart 2015-ci il tarixdə, saat 14:00-da ümumtəhsil məktəblərinin 7-ci siniflərində istifadədə olan “Alman dili” dərslik komplektinin müzakirəsi olmuşdur.\nSeminarda ADU-nun dosenti Raya Həsənova, 173 nömrəli tam orta məktəbin müəllimi Təranə Hacıyeva və Nüşabə Məmmədova gündəlik məsələ ilə bağlı fikir bildirmiş, təkliflər vermişlər.\nBeləliklə, ümumtəhsil məktəblərinin 7-ci siniflərində istifadədə olan “Alman dili” dərslik komplektinin elmi-metodiki monitorinqi başa çatmışdır. Müzakirə zamanı bildirilmiş qeyd və təkliflər yekun rəydə nəzərə alınaraq müəlliflərə təqdim ediləcək, Azərbaycan Respublikası Təhsil Nazirliyinə göndəriləcək və “Dərslik portalı”nda yerləşdiriləcəkdir.\n7-ci sinif üçün “Alman dili” dərslik komplektinin Şəki şəhərində müzakirəsi\n21 dekabr 2014-cü il tarixdə, saat 10:00-da Tələbə Qəbulu üzrə Dövlət Komissiyası yeni təhsil proqramı (kurikulum) əsasında hazırlanmış 7-ci sinif “Alman dili” dərslik komplektinin Şəki şəhərində müzakirəsini keçirmişdir.\nMüzakirələrdə Şəki və Mingəçevir şəhərlərinin, Qax, Oğuz, Qəbələ və Zaqatala rayonlarının tam orta məktəblərinin müvafiq fənn müəllimləri, metodistlər iştirak etmişlər.\nSeminarı TQDK-nın Şəki Regional Bölməsinin məsləhətçisi Xəyalə Salamova açmış, sonra TQDK-nın eksperti, ADU-nun dosenti Raya Həsənova yeni təhsil proqramları (kurikulum) əsasında hazırlanmış 7-ci sinif dərslik komplektinin elmi-metodiki monitorinqinə dair ilkin rəyi təqdim etmişdir.\nÇıxışlar ətrafında müzakirələr aparılmışdır. Müzakirədə Şəkidən Qoxmuq kənd tam orta məktəbinin müəllimi Rövşən Məmmədsaatov, Orta Zəyzid kənd 1 nömrəli tam orta məktəbin müəllimi Mahmud Məmmədov, Qax rayonundan Turaclı kənd tam orta məktəbin müəllimi Aysel Dadaşova, Zaqatala rayonundan Bəhmətli kənd tam orta məktəbinin müəllimi Cəmilə Qurbanova gündəlik məsələ ilə bağlı fikirlərini bildirmiş və təkliflərini vermişlər.\n“Alman dili 7” dərsliyinə dair yekun rəy Azərbaycan Respublikası Təhsil Nazirliyinə göndərilmişdir.\n“Alman dili” fənni üzrə ekspert şurasının 7-ci sinif dərsliyi ilə bağlı müzakirəsi\nÜmumtəhsil məktəblərinin 7-ci sinifləri üçün “Alman dili” dərsliyinin yekun rəyinə müəlliflərin cavabı nəzərə alınmaqla son müzakirəsi olmuşdur.\nRespublikanın ümumtəhsil məktəblərinin 7-ci sinifləri üçün “Alman dili” dərsliyi ilə bağlı TQDK-ya daxil olmuş və seminarlarda müzakirələr nəticəsində bildirilmiş iradlar, təkliflər və qeydlər nəzərə alınmaqla formalaşmış yekun rəyi əsas tutaraq ekspert şurası\n“Alman dili 7” dərsliyinin (müəlliflər: Fəxrəddin Veysəlli, Zahid Quliyev) yekun rəydə göstərilən irad və təkliflər nəzərə alınmaqla, respublikanın ümumtəhsil məktəblərində istifadəsi məqsədəuyğun hesab edilir. Yeni hazırlanacaq dərslikdə bu dərslikdəki materiallardan istifadə olunarsa, yekun rəydə göstərilən irad və təkliflərin nəzərə alınması tövsiyə olunur.\nÜmumtəhsil məktəblərinin 7-ci siniflərində istifadədə olan “Alman dili” dərsliyinin elmi-metodiki monitorinqi ilə bağlı keçirilən seminar haqqında məlumat\nGündəlik məsələ ümumtəhsil məktəblərinin 7-ci sinifləri üçün “Alman dili” dərsliyinin müzakirəsi olmuşdur.\nDərslik məzmun, dil və üslub, bədii tərtibat, dizayn, eləcə də verilən tapşırıqların məzmuna uyğunluğu baxımından müzakirə edilmişdir.\nSeminar iştirakçıları dərsliklə bağlı fikirlər bildirmiş və təkliflər vermişlər.\nDərsliyin müzakirəsi başa çatmışdır. Müzakirələr nəticəsində formalaşdırılacaq yekun rəy müəlliflərə və müvafiq qurumlara təqdim ediləcəkdir.\nSeminar iştirakçıları dərsliklə bağlı fikirlərini bildirmiş və təkliflərini vermişlər.


Oxu.az - Şəhid atasına “Azəriqaz”da məsul vəzifə təklif olunub - FOTO\n“Azəriqaz” İstehsalat Birliyi tərəfindən şəhid ailələri ziyarət olunub.\nQurumdan Oxu.Az-a verilən məlumata əsasən, Birliyin baş direktoru Ruslan Əliyev Ramazan bayramında Vətən müharibəsi şəhidi Osman Manafovun ailəsini ziyarət edib.\nŞəhid Osman Manafovun atası Natiq Manafov onlara göstərilən diqqətə görə Ali Baş Komandan, Prezident İlham Əliyevə minnətdarlığını bildirib. Oğlunun nə qədər qoçaq olduğunu və onun kimi igid, qəhrəman övladlarımızla fəxr etdiyini vurğulayıb. Qeyd edək ki, şəhidin atası Natiq Manafov uzun illərdir ki, Birliyin Təmir-Tikinti idarəsində çalışır.\nBirliyin baş direktorunun müavini Ceyhun Şıxəliyev və Həmkarlar İttifaqı komitəsinin sədri Ədalət Qurbanov isə şəhid Zaur Mədətovun ailəsini ziyarət edib. Şəhidin atası Kamal Mədətov oğlunun Füzuli, Cəbrayıl uğrunda gedən döyüşlərdə iştirak etdiyini bildirib.\nŞəhid Rauf İbadovun ailəsi də ziyarət olunub. O, Füzuli, Cəbrayıl və Laçın dəhlizi döyüşlərinə könüllü olaraq qatılıb. Qeyd edilib ki, Raufun bacısı Banu İbadova artıq Birlikdə işlə təmin edilib, atası Məhərrəm İbadova isə məsul vəzifələrdən biri təklif olunub.


«Karvan» «İntertoto» kubokunda ikinci heyətlə çıxış edəcək.\n2021, 28 İyul, çərşənbə, Bakı vaxtı 12:31\nBunlar Ziyafət Əsgərov, Əli Hüseynov və Fuad Ələsgərovdur - Gəncədə futbol üzrə 13-cü dəfə Azərbaycan çempionunu müəyyən etmək üçün «Xəzər Lənkəran»la «Neftçi» komandaları qarşılaşdı. Oyun 2:1 hesabı ilə «Neftçi»nin qələbəsiylə başa çatdı.\nİlk qolu «Xəzər»in futbolçusu Alim Qurbanov 42-ci dəqiqədə vurdu. 69-cu dəqiqədə isə Ruslan Abbasov hesabı bərabərləşdirdi – 1:1. 73-cü dəqiqədə Zaur Tağızadə ikinci qolu «Xəzər»in qapısından keçirdi – 2:1. Beləliklə, «Neftçi» 13-cü Azərbaycan çempionu oldu.\n- Futbol üzrə ölkə çempionatını üçüncü yerdə başa vurmuş Yevlaxın «Karvan» klubu Azərbaycanı «İntertoto» kuboku turnirində ikinci heyətlə təmsil edəcək. Bu, «Karvan»ın qitəmiqyaslı turnirlərdə debütüdür. Komandanın baş meneceri Ceyhun Babayevin verdiyi məlumata görə, «Karvan» ilk oyununu Polşanın «Lex» komandasına qarşı keçirəcək.\n«İlk qarşılaşma iyunun 19-də Bakıda, iyunun 25-də isə rəqib meydançasında olacaq. Sabahdan Bakıda məşqlərə başlayırıq. Gənc heyətlə ona görə çıxış edirik ki, gənclərə şans vermək istəyirik».\n- İyulun 17-də Polşanın Vroslav şəhərində Polşa və Avstriya yığma futbol komandaları arasında «B» Gələcək Kuboku oyunu keçiriləcək. Oyunu Azərbaycandan olan FIFA hakimi Xəqani Məmmədov və iki FIFA hakim köməkçisi idarə edəcək. Bununla bağlı AFFA-ya Polşa Futbol Assosiasiyası rəsmi müraciət edib.\n- İyunun 17-dən iyulun 3-dək kişi şahmatçılar arasında şəxsi Avropa çempionatı keçiriləcək. Azərbaycanı turnirdə 10 şahmatçı təmsil edəcək. Onların arasında Teymur Rəcəbov, Şəhriyar Məmmədyarov, Vüqar Həşimov, Qədir Hüseynov və Rauf Məmmədov da var.\n- Pnevmatik tapançadan güllə atıcısı, Afina Olimpiya Oyunlarının bürünc mükafatçısı İradə Aşumova Münhendə keçirilən Dünya Kubokunun üçüncü mərhələsində yarışır. 10 metr məsafəyə atəş açmaqda uğur qazanmasa da, o, iyunun 11-12-də 25 metrə atəş açmaqda qüvvəsini sınayacaq. İyunun 13-də isə Milanda keçiriləcək Dünya Kubokunun dördüncü mərhələsində iştirak edəcək. Milan turniri Dünya Kubokunun bu mövsüm sonuncu mərhələsi olacaq.


Sabiq müdafiə naziri barədə ilginc açıqlamalar\nÜzeyir Cəfərov: “Məmmədrəfi Məmmədovla bağlı nə çatışmazlıqlar var idisə, ölkə başçısına məruzə etdim”; Hərbi ekspert 1994-cü ilin Moskva danışıqları ilə bağlı videomaterial haqda: “O kadrlardan da açıq- aydın görünür ki...”\n1994-cü ildə imzalanmış atəşkəs haqqında Bişkek müqaviləsinin 22-ci ildönümü ərəfəsində ilk dəfə yayılan Dağlıq Qarabağ üzrə Moskvada keçirilən danışıqların videokadrları çox böyük marağa səbəb olub. Bəzi müşahidəçilər 1994-cü ildə Azərbaycan ordusunun işğalçıya qarşı həyata keçirdiyi döyüş əməliyyatları ilə 2016-cı ilin aprel əməliyyatları arasında müqayisələr aparır və hər iki halda Azərbaycanın üstün mövqedə, ermənilərin isə ağır duruma düşməsi şəraitində Moskvanın prosesə müdaxilə edərək atəşkəs razılaşmasını masa üzərinə qoymasının müəmmalı tərəfləri barədə fikirlər yürüdürlər.\nQeyd edək ki, 22 il əvvəl də uğurlu Horadiz əməliyyatı həyata keçirildikdən sonra Rusiya erməni işğalçılarının süpürülüb sərhədlərimizdən kənara atılmasının qarşısını aldı. 2016-cı il “aprel müharibəsi”ndəki kimi 1993-cü ildə də erməni silahlı bölmələrinin hücumunun qarşısını kəsən Azərbaycan Milli Ordusu əks-hücuma keçmiş və qısa müddətdə Füzuli rayonunun böyük hissəsini azad etmişdi. Bu gün olduğu kimi, 22 il əvvəl də ermənilər Qarabağda Rusiya sülhməramlılarının yerləşdirilməsini ilhaq prosesinin məntiqi sonu hesab edərək buna ciddi-cəhd göstərirdilər.\nBir neçə gün əvvəl yayılan videokadrlardan da göründüyü kimi, o zaman aparılan danışıqlarda Rusiyanın müdafiə naziri Pavel Qraçov (1992-1996), Azərbaycanın müdafiə naziri Məmmədrəfi Məmmədov, Ermənistan tərəfindən David Şahnəzəryan və Serj Sərkisyan, “Dağlıq Qarabağ” tərəfindən separatçı Samvel Babayan iştirak edib (ANS). Sözügedən kadrlarda Rusiya müdafiə nazirinin sanki dərsini bilməyən uşağı qarşısına dərsini qoyub danlayan müəllim təsiri bağışlayır. Üstəlik, o, səsini ucaldır, hökm verirmiş kimi danışır, öz əsgərlərinə müraciət edən komandirin obrazına girir. Bu zaman Azərbaycan müdafiə nazirinin rəhbərlik etdiyi heyətin nə qədər aciz durumda olması çox pis mənzərə yaradır. Təsəvvür edin, işğalçı Ermənistan bir tərəfdə, yanında separatçı rejim nümayəndələri, onlara da dəstək verən Rusiya generalları. Məhz bundan sonra Azərbaycan itkilərlə müşayiət olunan atəşkəsə, faktiki olaraq onu təslimçi duruma sürükləyən razılaşmaya imza atdı.\nYeri gəlmişkən, 1994-cü il may danışıqlarında da rus sülhməramlılarının Azərbaycanda yerləşdirilməsi məsələsi gündəmdə olub. Lakin Azərbaycan tərəfi buna qəti şəkildə etiraz edib. Qraçov sülhməramlı qoşunlarla bağlı israr etsə də Məmmədrəfi Məmmədovun Bakıya gözlənilməz səfəri baş tutmayıb.\nEhtiyatda olan polkovnik-leytenant, hərbi ekspert Üzeyir Cəfərov “Yeni Müsavat”a açıqlaması zamanı videoda əksini tapan bir sıra məqamlardan bəhs etdi: “İndiyə kimi yadımdadır ki, mənim də şəxsən iştirak etdiyim Füzuli döyüş briqadasının uğurlu əməliyyatlarının ən pik dövründə ortalığa bu atəşkəs haqqında sazişin imzalanması söhbəti düşdü və doğrusu, bu, Silahlı Qüvvələrdə bir qədər qəribə vəziyyət yaratdı. Axı, Ermənistan və havadarları olan Rusiya çox çətin bir durumda idilər. Yeri gəlmişkən, eyni mənzərəni biz 2016-cı il aprelin əvvəllərində müşahidə etdik. ”Bəh-bəhlə" təriflənən erməni ordusu haqqında yaradılan mif bir andaca sabun köpüyü kimi məhv olub getdi. 1994-cü ildə bizim atəşkəsə razılıq verməyimiz bir sıra obyektiv və subyektiv faktorlarla bağlı idisə, hazırkı şəraitdə ovaxtkı sıxıntılarımız və çətinliklərimiz demək olar ki, yox dərəcəsindədir. Ən müasir silahlar, hərb elminin tələblərinə tam cavab verən nizami hərbi hissə və birləşmələrimiz var. Ən vacibi də özümüzün tam gücü ilə çalışan Müdafiə Sənayesi Nazirliyimiz və onun istehsal etdiyi silah və sursatlar mövcuddur. Sadə dillə desək, Rusiyadan və ya digər ölkələrdən normal müharibə, döyüş əməliyyatları aparmaq üçün asılılığımız tam aradan qalxıb".\nÜ.Cəfərov qeyd etdi ki, o vaxtlar orduda xidmət edənlər bu haqda ancaq arzularla yaşayırdı. İndi isə bu, bir reallıq və gerçəklikdir. Dağlıq Qarabağ üzrə danışıqların videosu olan tarixi kadrlara gəldikdə, hərbi ekspert bunları söylədi: “O kadrlardan da açıq- aydın görünür ki, Qarabağ savaşının ssenarisi və planı İrəvanda deyil, Moskvada - Rusiya siyasi-hərbi elitası tərəfindən cızılmışdı. Özünü SSRİ-nin varisi sayan rus generalları və siyasətçiləri idman termini ilə desək, sanki özlərini ”boks rinqinin" aparıcı referisi kimi göstərirdilər. Rusiya Federasiyasının ovaxtkı müdafiə naziri Pavel Qraçovun - məşhur “Paşa Mersedes” ləqəbli general - özünü masanın arxasında elə yekəxana aparırdı ki, sanki bu “idman məşqçisi”dir və komandalara tələb və göstərişlərini verir. Və diqqətli tamaşaçılar da görür ki, rus generalı danışıqlarında az qala bazar leksikonu ilə tərəflərə “mən deyənlərlə razılaşacaqsınız” kimi hökmünü xüsusi əda ilə çatdırır".\nHəmin görüşdə Qarabağ separatçılarının da “tərəf” kimi iştirakı diqqət çəkir. Yeri gəlmişkən, erməni tərəf aprel uğursuzluqlarından sonra yenə də qondarma qurumu üçüncü tərəf kimi danışıqlara cəlb etmək istəyinə düşüb. Hətta iddia olunur ki, Qarabağ danışıqlarda “müstəqil tərəf” olaraq iştirak edəndə danışıqlar daha “məhsuldar” olub.\nÜ.Cəfərov isə bunu, sadəcə, erməni avantürası sayaraq 22 il əvvəlin kadrlarında yer alan Qarabağ separatçıları ilə bağlı fikirlərini bölüşdü: “Rusiya tərəfinin Ermənistanla yanaşı, separatçıları da görüşə dəvət etməsi, sözsüz ki Azərbaycan dövlətini təmsil edən müdafiə naziri Məmmədrəfi Məmmədov və ovaxtkı səfir Ramiz Rizayevi bərk hiddətləndirmişdi. Amma Rusiyanın müdafiə naziri Qraçov vəziyyəti sakitləşdirmək üçün guya bunu xoş niyyətlə etdiklərini dilə gətirmişdi. Şəxsinə o qədər də müsbət münasibət bəsləmədiyim və bir çox qərarları ilə razılaşmadığım ovaxtkı müdafiə nazirimiz general-leytenant Məmmədrəfi Məmmədov prinsipiallıq göstərərək həmin görüşdən yarımçıq çıxmışdı və Bakıya dönmüşdü. Hələ o vaxt Rusiya həm işğalçı Ermənistana, həm də separatçılara var gücü ilə maddi və mənəvi dəstək verirdi. Həmin prosesin üstündən 22 il keçməsinə baxmayaraq, bu gün də həmin dəstək daha əcaib formada və üsullarla davam edir”.\nEhtiyatda olan zabit sabiq müdafiə nazirinin şəxsi keyfiyyətləri, peşəkarlıq dərəcəsi ilə bağlı suallarımıza maraqlı formada, bir az da diplomatik cavab verdi: “Adətən gedənin dalınca danışmağı sevmədiyim üçün sabiq müdafiə naziri Məmmədrəfi Məmmədovla bağlı baş verən bir məqamı qeyd etmək istərdim. 1994-cü ilin mart ayında mərhum eks-prezident, Ali Baş Komandan Heydər Əliyev bizi - döyüş bölgəsinin rəhbər komandir heyətini Beyləqan İcra Hakimiyyətinin binasında müşavirəyə toplayanda, mən çıxış etdim. Nazir Məmmədovla bağlı nə qədər çatışmazlıqlar və nöqsanlar var idisə, mən bütün şəxsi heyətin qarşısında bu barədə ölkə başçısına məruzə etdim.\nO vaxt söylədiklərimlə bağlı mərhum Ali Baş Komandan şəxsən razılaşdı və bu haqda ozamankı dövlət müşavirləri Arif Rəhimzadəyə, mərhum dövlət müşaviri general-mayor Nurəddin Sadıxova müvafiq tapşırıqlar verdi. Sonradan Ali Baş Komandana müdafiə naziri və bəzi rayonların rəhbər şəxsləri ilə bağlı çatdırdığım fikirlər özüm üçün başağrısına çevrilsə də, sonda çox yaxşı müsbət nəticələri oldu. Üstündən bir müddət keçəndən sonra Ali Baş Komandan Heydər Əliyev müdafiə naziri kimi Məmmədrəfi Məmmədovu vəzifəsindən kənarlaşdırdı. Təəssüflənirəm ki, Qarabağın hesabına nazir və general olan bəzi şəxslər, o cümlədən Məmmədrəfi Məmmədov da bu gün nədənsə ortalıqda görünmürlər. Halbuki onlar bir vaxtlar bizlərə Vətəni sevməyi təbliğ edirdilər”.(musavat.com)


13-08-2013 / 13:38\nDünən əksər xəbər saytları Təhsil Nazirliyinin saytına istinad edərək Distant formada təhsil alan şəxslərin xarici ali təhsil haqqında sənədinin (diplomlar, şəhadətnamələr, sertifikatlar və. s) ölkə ərazisində tanıması prosedurunun nəzərdə tutulmadığı haqqında məlumatlar yayıb. Bu xəbər Təhsil Nazirliyinin rəsmi saytında , sual-cavab bölməsində də da yer alıb.\nAİF-in prezidenti Osman Gündüz bu barədə bildirib:” Məncə burada hansısa yanlışlığa yol verilir. Axı distant, qiyabi - əyani , axşam və s. bütün bunlar bir təhsil alma formasıdır və yekunda tələbəyə təhsil sənədi verilərkən hansı formada təhsil alması, burada sadəcə qeyd olunmur”.\nQeyd edək ki, Nazirlər Kabinetinin 13 may 2003-cü il tarixli, 64 nömrəli Qərarı ilə təsdiq edilmiş “Xarici dövlətlərin ali təhsil sahəsində ixtisasların tanınması və ekvivalentliyinin müəyyən edilməsi (nostrifikasiya) Qaydaları” xarici ölkələrdə hansı formada təhsil almasından asılı olmayaraq təhsil sənədinin tanınmasını gerçəkləşdirməyə imkan verir.\nBu Qaydalar məhz Avropada təhsil üzrə ixtisasların tanınması Konvensiyasına uyğun olaraq hazırlanıb.\n“Təhsil sənədinin tanınması bu Qaydalarda nəzərdə tutulan şərtlərin ( təhsilin məzmunun uyğunluğu, attestasiyanın uyğunluğu, fənlərin uyğunluğu və s. ) ekspertizasının gəldiyi nəticədən asılı olaraq müəyyən olunmalıdır” – bu fikirləri də Osman Gündüz bildirib.\n“Eyni zamanda bu cur yanaşma ölkənin ali təhsil müəssisələrini gələcəkdə böyük bir biznes sahəsi olan bu təhsil forması üzrə xarici tələbə qəbulundan kənarda qoya bilər . Həmdə bizim özümüzdə bu fromada təhsil almaqla təhsil sənədi əldə edən tələbələr öz ölkəsində eyni situasiya ilə rastlaşa bilərlər.\nBeləliklə, düşünürəm ki, adı çəkilən Konvensiya və ona uyğun hazırlanan Nazirlər Kabinetinin Qaydaları təhsil Formasından asılı olmayaraq ölkədə xarici təhsil sənədinin tanınmasına imkan verir”-deyə o vurğulayıb.\nEkspert: Xarici universiteti distant formada bitirənlərin diplomunun tanınması nə üçün müşkülə çevrilib?\n“Azərbaycan Təhsil Portalı”nın təqdimat mərasimi keçirilib


Qəzənfər Ağayev Astara şəhərini kimlərin əli ilə “abadlaşdırır” - ARAŞDIRMA » Teref.az\nQəzənfər Ağayevin Astara rayon İcra Hakimiyyətinin başçısı vəzifəsinə təyin edilməsinin 10 ili aprel ayında tamam olub. Ona qədər o, 6 il Masallı rayonunun İcra Hakimiyyətinə başçılıq edib. Bu rayonlarda Qəzənfər Ağayev gördüyü hansı işlərlə yadda qalıb, deyə bilmərik. Amma “Azərbaycan Respublikası regionlarının 2008-2014 və 2014 – 2018-ci illərdə sosial-iqtisadi inkişafına dair Dövlət Proqramı” çərçivəsində sözügedən rayonlara ayrılan dövlət vəsaitlərinin talan edilməsində Qəzənfər Ağayev bu rayonların sakinlərinin yaddaşında daim qalacaq.\nQəzənfər Ağayev Masallıda kəsdirdiyi ağaclarla, sökdürdüyü bazarla, bərbad yollarla və daha bir çox əməlləri ilə bir iz qoyub Astaraya gedib. Astarada isə cənub zonasında ən gözəl istirahət yerlərindən birinə çevrilən dənizkənarı bulvar yaratdığını deyirlər. Bir də rayonun dağ kəndlərinin bərbad yollarını çəkdirdiyini, Astara şəhərini abadlaşdırdığını yazırlar. Biz də elə sonuncudan, Astara şəhərini abadlaşdırılmasından başladıq.\nAktualinfo.org Astara rayon İcra Hakimiyyəti başçısısının Astara şəhəri üzrə Nümayəndəliyi tərəfindən keçirilmiş tender və kotirovka sorğusu prosedurları ətrafında araşdırmalar apardıq. Məlum oldu ki, Astara şəhəri üzrə İcra Nümayəndəliyinin Tender Komissiyası tərəfindən keçirilmiş tender prosedurlarında ciddi qanun pozuntularına yol verilib,“Dövlət Satınalmaları Haqqında” Azərbaycan Respublikası Qanununun tələblərinə əməl edilməyib.\nBelə ki, Qəzənfər Ağayevin Astara şəhəri üzrə Nümayəndəliyinin Tender Komissiyası tərəfindən keçirilmiş tender və kotirovka sorğularının nətcələri barədə dövlət satınalmalarının vahid internet portalının bazasına heç bir məlumat yerləşdirməyib. Elə bu məsələyə aydınlıq gətirmək məqsədi ilə Astara şəhəri üzrə Nümayəndəliyinin Tender Komissiyasına ünvanladığımız sorğuya cavab olaraq bildirilir ki, Nümayəndəlik tender və kotirovkaların keçirilməsində “Dövlət Satınalmaları Haqqında” Azərbaycan Respublikası Qanununun tələblərinə əməl edilmişdir.\nAmma necə əməl ediblərsə son iki il ərzində keçirilmiş tender və kotirovkalar haqqında dövlət satınalmalarının vahid internet portalında bazasına heç bir məlumat yoxdu. Halbuki “Dövlət Satınalmaları Haqqında” Azərbaycan Respublikası Qanununun 5-ci maddəsinə görə tender nəticəsində bağlanmış satınalma müqaviləsi barədə məlumat 5 bank günü ərzində tender haqqında elanın verildiyi mətbuat orqanında dərc etdirilir və rəsmi internet saytında yerləşdirilir.\nBəs Astara rayon İcra Hakimiyyəti başçısısının Astara şəhəri üzrə Nümayəndəliyi qanunun bu tələbinə niyə əməl etməyib. Redaksiyamızın sorğusuna cavab məktubunda isə yalnız satınalma müqavilələri bağlanılan MMC-lərin adları açıqlanıb, amma görülmüş xidmətlərin müqabilində ayrılmış məbləğ açıqlanmayıb. Bu isə bir sıra şübhələrə yol açır. Öncə Astara şəhəri üzrə Nümayəndəliyinin keçirmiş olduğu kotirovka sorğularını diqqətinizə çatdırırıq.\nAstara rayon İcra Hakimiyyəti başçısının Astara şəhər inzibati ərazi dairəsi üzrə nümayəndəliyi elektrik mallarının alınması və quraşdarılmasının satınalınması üzrə 14.10.2021 tarixdə elan etdiyi kotirovka sorğusunun qalibi “NN Təmir Tikinti İnşaat” MMC olaraq qeydə alınmış və 23.11.2021-ci il tarixdə satınalınması müqaviləsi bağlanmışdır.\nAstara rayon İcra Hakimiyyəti başçısının Astara şəhər inzibati ərazi dairəsi üzrə nümayəndəliyi 3 saylı körpələr evi- uşaq bağçasını əsaslı təmir işləri görülməsi üzrə 13.08.2021-ci il tarixdə elan etdiyi kotirovka sorğusunun qalibi “NN Təmir Tikinti İnşaat”MMC olaraq qeydə alınmış 28.10.2021-ci il tarixdə satınalınması müqaviləsi bağlanmışdır.\nKommersiya qurumunun hüquqi şəxslərin dövlət reyestrinə daxil edilmiş məlumatlarında “NN TƏMİR TİKİNTİ İNŞAAT” Məhdud Məsuliyyətli Cəmiyyətinin 17.11.2020-ci il tarixdə İqtisadiyyat Nazirliyi yanında Dövlət Vergi Xidmətinin 6 saylı Ərazi Vergilər Baş İdarəsində dövlət qeydiyyatına alındığı göstərilir. Reyestr məlumatlarında nizamnamə kapitalı 10 manat olan MMC-nin hüquqi ünvanının ASTARA RAYONU, VAQO, qanuni təmsilçisi kimi isə Vahabov Alim Xanoğlan oğlu qeyd olunub.\nAstara rayon İcra Hakimiyyəti başçısının Astara şəhər inzibati ərzi dairəsi üzrə nümayəndəliyi 3 saylı körpələr evi- uşaq bağçasını əsaslı təmir işləri görülməsi üzrə 30.03.2021-ci il tarixdə elan etdiyi kotirovka sorğusunun qalibi “M- Təmir Tikinti İnşaat” MMC olaraq qeydə alınmış və 05.05.2021-ci il tarixdə satınalınması müqaviləsi bağlanmışdır.\nAstara rayon İcra Hakimiyyəti başçısının Astara şəhər inzibati ərazi dairəsi üzrə nümayəndəliyi 3 saylı körpələr evi- uşaq bağçasını əsaslı təmir işləri görülməsi üzrə 25.08.2020-ci il tarixdə elan etdiyi kotirovka sorğusunun qalibi “İnşaatçılar-Astara” MMC olaraq qeydə alınmış və 02.10.2020 -ci il tarixdə satınalınması müqaviləsi bağlanmışdır.\nAstara rayon İcra Hakimiyyəti başçısının Astara şəhər inzibati ərazi dairəsi üzrə nümayəndəliyi 3 saylı körpələr evi- uşaq bağçasını əsaslı təmir işləri görülməsi üzrə 06.07.2020 -ci il tarixdə elan etdiyi kotirovka sorğusunun qalibi “İnşaatçılar-Astara” MMC olaraq qeydə alınmış və 02.10.2020 -ci il tarixdə satınalınması müqaviləsi bağlanmışdır.\nKommersiya qurumunun hüquqi şəxslərin dövlət reyestrinə daxil edilmiş məlumatlarında “İNŞAATÇILAR-ASTARA” Məhdud Məsuliyyətli Cəmiyyətinin 10.05.2013-cü il tarixdə İqtisadiyyat Nazirliyi yanında Dövlət Vergi Xidmətinin 6 saylı Ərazi Vergilər Baş İdarəsində dövlət qeydiyyatına alındığı göstərilir. Reyestr məlumatlarında nizamnamə kapitalı 10 manat olan MMC-nin hüquqi ünvanının ASTARA RAYONU, ASTARA ŞƏHƏRİ, HEYDƏR ƏLİYEV, ev 263, qanuni təmsilçisi kimi isə Hacıyev İkrət Yədulla oğlu qeyd olunub.\nQeyd edək ki, Hacıyev İkrət Yədulla oğlu həm də “TƏMİR-2013” Məhdud Məsuliyyətli Cəmiyyətinin qanuni təmsilçisidir. Onun adı 2016-ci ildə vergi borcuna görə ölkədən getmə hüququ məhdudlaşdırılmış hüquqi şəxslərin siyahısında yer alıb.\nAstara rayon İcra Hakimiyyəti başçısının Astara şəhər inzibati ərazi dairəsi üzrə nümayəndəliyi elektrik mallarının alınması və quraşdarılmasının satınalınması üzrə 04.02.2020 tarixdə elan etdiyi kotirovka sorğusunun qalibi “M Təmir Tikinti İnşaat” MMC olaraq qeydə alınmış və 02.04.2020 -ci il tarixdə satınalınması müqaviləsi bağlanmışdır.\nKommersiya qurumunun hüquqi şəxslərin dövlət reyestrinə daxil edilmiş məlumatlarında “M-TƏMİR TİKİNTİ İNŞAAT” Məhdud Məsuliyyətli Cəmiyyətinin 14.03.2016-cı il tarixdə İqtisadiyyat Nazirliyi yanında Dövlət Vergi Xidmətinin 6 saylı Ərazi Vergilər Baş İdarəsində dövlət qeydiyyatına alındığı göstərilir. Reyestr məlumatlarında nizamnamə kapitalı 10 manat olan MMC-nin hüquqi ünvanının ASTARA RAYONU, KİJƏBƏ ŞTQ, qanuni təmsilçisi kimi isə Muradov Amal Əbülhəsən oğlu qeyd olunub.\nQeyd edək ki, bu MMC-lər təkcə Astara şəhər inzibati ərazi dairəsi üzrə nümayəndəliyinin deyil, həm də Astara rayon İcra Hakimiyyəti başçısının Ərçivan, Kijəbə və Suparibağ inzibati ərazi dairəsi üzrə nümayəndəliklərinin də keçirdikləri kotirovka sorğularının qalibləri olublar. Məsələn, “İNŞAATÇILAR-ASTARA” Məhdud Məsuliyyətli Cəmiyyəti Suparıbağ kənd Uşaq baxçasında əsaslı təmir işlərinin aparılması üzrə keçirilmiş kotirovka sorğusunda 20000 manat məbləğində satınalma müqaviləsini 30.05.2019-cu ildə bağlayıb. O cümlədən Ərçivan qəsəbəsi ərazisində abadlıq işlərinin görülməsi üzrə 39 000 manat məbləğində satınalma müqaviləsini 29.05.2019-cu ildə bağlayıb.\n“NN TƏMİR TİKİNTİ İNŞAAT” Məhdud Məsuliyyətli Cəmiyyəti isə Kijəbə qəsəbəsi ərazisində abadlıq işlərinin görülməsi üzrə 78 623 manat məbləğində satınalma müqaviləsini 27.08.2021-ci ildə bağlayıb.\nBu MMC-nin qanuni təmsilçisi olan Vahabov Alim Xanoğlan oğlu həm də Astara şəhəri ərazisində ictimai yaşayış binalarının əsaslı təmiri üzrə keçirilmiş tenderin qalibi olmuş “QOŞQAR M” Məhdud Məsuliyyətli Cəmiyyətinin qanuni təmsilçidir. MMC ilə Astara rayon İcra Hakimiyyəti arasında sözügedən xidmət üçün 98 519.82 manat məbləğində satınalma müqaviləsi 09.06.2020-ci il tarixdə bağlanılıb.\n“M-TƏMİR TİKİNTİ İNŞAAT” Məhdud Məsuliyyətli Cəmiyyəti isə Astara rayon İcra Hakimiyyətinin inzibati binasının cari təmiri üzrə keçirilmiş kotirovka sorğusunda qalib olub və 5 144.7 manat məbləğində satınalma müqaviləsini 07.12.2020-ci ildə bağlayıb. MMC-nin qalibi olduğu digər kotirovka isə Astara şəhərində abadlıq işlərinin satınalınması ilə bağlıdır. Bu kotirovkada isə MMC ilə 18.05.2020-ci il tarixində 69 002 manat məbləğində satınalma müqaviləsi bağlanılıb.\nBu MMC-nin qanuni təmsilçisi olan həm də Astara şəhərində ictimai yaşayış binalarının əsaslı təmiri üzrə keçirilmiş tenderin qalibi olmuş “AMALLI TƏMİR” Məhdud Məsuliyyətli Cəmiyyətinin qanuni təmsilçidir. MMC ilə Astara rayon İcra Hakimiyyəti arasında sözügedən xidmət üçün 88 691.4 manat məbləğində satınalma müqaviləsi 08.06.2021-ci il tarixdə bağlanılıb.\nMuradov Amal Əbülhəsən oğlu həm də “RUHİN-M” Məhdud Məsuliyyətli Cəmiyyətinin qanuni təmsilçidir. MMC ilə Astara rayon İcra Hakimiyyəti arasında mənzil fondunun əsaslı təmiri işləri üzrə 152 742 manat məbləğində satınalma müqaviləsi 19.03.2018-ci il tarixdə bağlanılıb.\nDövlət satınalmalarının vahid internet portalında yerləşdirilmiş məlumatlardan da görsəndiyi kimi Astara şəhər inzibati ərazi dairəsi üzrə nümayəndəliyi 3 saylı körpələr evi- uşaq bağçasını əsaslı təmir işləri görülməsi üzrə 2020-2021-ci illərdə 4 kotirovka sorğusu keçirib.Bu məqsədlə nə qədər vəsaitin ayrıldığı bəlli deyil. Həmçinin Astara şəhər inzibati ərazi dairəsi üzrə nümayəndəliyinin 2 və 4 saylı körpələr evi- uşaq bağçalarında təmir işlərinin görülməsinə nə qədər vəsait ayırdığı da bəlli olmur. Halbuki bu məqsədlə kotirovka sorğusu elanı verilib, lakin nəticələri qanunun tələb etdiyi qaydad açıqlanmayıb.\nGöründüyü kimi Qəzənfər Ağayev 14 aprel 2012-ci ildən üzü bu yana Astara şəhərində ictimai yaşayış binalarının əsaslı təmiri, uşaq bağçalarının təmiri, mənzil fondunun əsaslı təmiri kimi bir çox işlərin başında durub. Burada Astara şəhər inzibati ərazi dairəsi üzrə icra nümayəndəliyi formal xarakter daşıyır. İşlərin görülməsini rəsmilədirmək üçün sənədlərdə adı gedir Astara şəhər İcra Nümayəndəliyinin. Amma bütün işlərin başında Qəzənfər Ağayevin özü durur. Eyni adamların adına, müxtəlif adlarla yaradılmış MMC-lərin hamısı hesabatı birbaşa İcra başçısının özünə verirlər. Qəzənfər Ağayev isə bağlanmış müqavilələrdə görüləcək işlərin qiymətlərinin süni şəkildə şişirdərək Astaran şəhərini güya abadlaşdırır. Talanan dövlət vəsaitlərinin məbləği indi açıqlanmasa da, Hacıyev İkrət Yədulla oğlu da, Vahabov Alim Xanoğlan oğlu da, Muradov Amal Əbülhəsən oğlu da məhkəmələrin birində bu işlərin müqabilində Qəzənfər Ağayevə nə qədər pul qaytardıqlarını deyəndə məlum olacaq.


Prezidentin xalqa müraciətinin TAM MƏTNİ » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nSfera.az müraciətin tam mətnini təqdim edir:\nİndi isə son günlər ərzində Azərbaycan Ordusu tərəfindən məhv edilmiş Ermənistan texnikasının bir hissəsini xalqımın diqqətinə çatdırıram. Beləliklə, məhv edilmiş Ermənistan texnikası: tank – 234 ədəd məhv edilib, 36 tank hərbi qənimət kimi götürülüb, piyadaların döyüş maşını – 49-u məhv edilib, 24-ü hərbi qənimət kimi götürülüb. Özüyeriyən artilleriya qurğusu 16 ədəd məhv edilib, müxtəlifçaplı toplar 190, "Uraqan” sistemi 2, TOS odsaçan 1, əməliyyat taktiki raket kompleksi "Elbrus” 2, "Toçka-U” 1, OSA zenit raket kompleksi 35, TOR zenit-raket kompleksi 3, KUB və "Kruq” zenit raket kompleksi 5, radioelektron mübarizə sistemləri 9, S-300 zenit raket kompleksi 2, yük avtomobilləri 196-sı məhv edilib, 98-i qənimət kimi götürülüb. Hər bir adam, hər bir mütəxəssis bu texnikanın qiymətini açıq mətbuatdan götürə bilər və bu suallara biz cavab tapmalıyıq və tapacağıq.\n"Qarabağ Ermənistandır” deyən Ermənistanın baş naziri, nə oldu, indi demirsən "Qarabağ Ermənistandır”. Gəl Füzuliyə, sən orada bizim torpağımızı istismar edirdin. Gəl Cəbrayıla, gəl Hadruta, gəl azad edilmiş başqa yerlərə, de ki, "Qarabağ Ermənistandır”. Oturmusan orada - İrəvanda, oradan bəyanatlar verirsən, dünya liderlərinin zəhləsini tökürsən, adam qalmayıb ki, telefonla zəng etməyəsən.\nNiyə demirsən "Qarabağ Ermənistandır”. Qorxursan, qorxacaqsan. Bəs, Azərbaycan xalqını təhqir edəndə, "Qarabağ Ermənistandır və nöqtə” deyəndə niyə belə cəsarətli idin? Kimə güvənirdin? Kimə arxalanırdın? Bilmirdinmi ki, gün gələcək bu əməllərə görə cavab verəcəksən. Bu gün gəlibdir və gəlir. Şuşaya Livandan, başqa ölkələrdən erməniləri gətirib məskunlaşdırmaq hərbi cinayətdir, Cenevrə Konvensiyasına ziddir. Nümayişkaranə bunu edirlər, televiziyada göstərirlər, necə ki, ermənilər gəliblər bizim qədim torpağımızda yaşamağa, işləməyə. İndi baxım görüm kim gələcək Şuşaya məskunlaşmağa. Cəbrayıla yeni yol çəkirdin Ermənistandan. Nə üçün? O bölgəni, Arazboyu bölgəmizi qanunsuz yollarla zəbt edib, ondan sonra orada erməniləri məskunlaşdırmaq üçün? Bizi fakt qarşısında qoymaq istəyirdin. Ermənistanda əhali az olduğu üçün xaricdən erməniləri müxtəlif yollarla, o cümlədən onları aldadaraq gətirib orada məskunlaşdırmaq nə məqsədi daşıyırdı? Bizim tarixi torpaqlarımızı əbədi işğal altında saxlamaq, əbədi işğalı təmin etmək və bizim torpaqlarımızı erməniləşdirmək məqsədi? Baxın, onlar Füzuliyə hansısa bir eybəcər ad veriblər. Bu ad sizin başınıza dəysin. Bu ad cəhənnəmə getsin. Bu ad yoxdur artıq. Madagiz adı da yoxdur - Suqovuşandır. Biz başqa tarixi adlarımızı da bərpa edəcəyik. Şuşaya dırnaqarası qurumun parlamentini köçürürdün bəs. Get köçür, görüm necə köçürəcəksən! O saxta, quldur dəstə başçısının "andiçmə mərasimi”nin keçirildiyi yer nə gündə olub. Darmadağın etmişik oranı, darmadağın. Yeddi şərt qoyurdun bizim qarşımızda. Ultimatumla danışırdın. İndi görüm, hansı şərti qoyursan. Nə oldu bəs? Onun-bunun ətəyindən yapışıb, onun-bunun ayağının altına yıxılıb imdad diləyirsən ki, Azərbaycanı durdurun. Azərbaycana deyin ki, daha dayansın. Çıx torpağımızdan dayanaq. Rədd ol torpağımızdan dayanaq. Mən bunu demişəm, gizlətmirəm. Azərbaycan xalqı da bunu bilir, beynəlxalq aləm də bunu deyir. Hər gün bunu deyirəm, çıx de ki, sabah mən buradan çıxıram, dayanırıq. Bizə qan tökmək lazım deyil. Bizə torpaq lazımdır. Biz bu torpağı istənilən yolla alacağıq. Hər kəs bunu bilsin. Artıq son günlərin tarixi bunu göstərir.\nMM Vəng kəndinin Çinarlı kəndi adlandırılmasını TƏSDİQLƏDİ\nPOLKOVNİK: Laçınla bağlı xoş xəbərlər eşidəcəyik\nMüdafiə Nazirliyi növbəti dəfə vətəndaşlara müraciət etdi - FOTOLAR\nErməni generalının kül olmuş avtomobili — VİDEO+FOTO\nTramp humanitar atəşkəsin pozulmasına görə məyus olduğunu bildirib\nAzərbaycanın Qarabağ dərsi\nDöyüşlərin aktiv fazası başa çatıb - Bayramov\nHadrutda qalmış erməni qadın: “Məni zirzəmidə susuz, çörəksiz qoydular” - VİDEO\nBərdədə həlak olan 8 yaşlı Aysunun azyaşlı bacısı da yaralandı - FOTO\nƏlcəzairin prezidenti xəstəxanaya yerləşdirildi\nPaşinyan hərbçiləri ciddi cəzalandıracağı ilə hədələdi\nErmənilər döyüşdən qaçır – Parlament məcburi qərar verdi\nErmənistan hələ də bundan əl çəkmir - Ombudsman\n“McDonald’s Azərbaycan” ölkəmizə belə dəstək oldu - FOTO\nErmənistan PKK-çıları Şuşada yerləşdirdi - RƏSMİ AÇIQLAMA\nErmənilər bu əfsanə ilə yatıb-dururdular - Krutikov\nAvstraliyada Gəncə terroru qurbanlarının xatirəsi yad edildi\n“Xocavənd və Laçının atəşə tutulması yalandır” - MN


Böhran yüz minləri işsiz qoya bilər | Azadliq\nHome İqtisadiyyat Böhran yüz minləri işsiz qoya bilər\nNemət Əliyev: «Hökumət daha təsirli qərarlar verməsə, o zaman ölkənin sosial təminat sistemi tamamilə dağılacaq»\nDövlət Statistika Komitəsinin məlumatına görə, Azərbaycanda iqtisadi fəal əhalinin sayı 4 milyon 867,7 min nəfər olub. Onlardan 4 milyon 631,5 min nəfəri iqtisadi əmək fəaliyyəti ilə məşğul əhali hesab olunub. Yəni yerdə qalan 236,2 min nəfər işsiz sayılır.\nÖlkə əhalisinin təxminən 40 faizi aqrar bölmədə çalışır. Amma bir məqama da diqqət çəkmək lazımdır ki, Azərbaycanda iş yerləri iki hissəyə ayrılır. Biri daimi, digəri isə müvəqqəti. Müvəqqəti, mövsümü iş yerləri əsasən investisiya layihələri sayəsində yaranan iş yerləridir. Bu ilin büdcəsində isə investisiya layihələri kəskin şəkildə azaldılıb.\nBunu əmək və əhalinin sosial müdafiəsi naziri ÿSəlim Müslümov mətbuat konfransında deyib.\nMüslümovun sözlərinə görə, iş yerlərində ixtisarlar və iş yerlərinin bağlanması faktoru ÿnazirliyin diqqətində saxlanılır. “Belə bir şəraitdə işçi qüvvəsinin əmək bazarının qoyduğu yeni tələblərə çox sürətlə uyğunlaşması tələb olunur. Bunu həyata keçirmək üçün həm Təhsil Nazirliyinin tərkibində olan peşə məktəbləri, həm də bizim nazirliyin tərkibində olan ixtisasartırma, ixtisasdəyişmə mərkəzlərinin (peşə tədris mərkəzləri) fəaliyyəti güclənməlidir. Bir daha vətəndaşlara bildirmək istəyirəm ki, bizim bir neçə regionda artıq belə mərkəzlərimiz var. Iş yerlərini itirmiş insanlar ora müraciət edərək çox qısa müddətdə peşə kurslarına yiyələnə biləcəklər. Həmin kurslarda aylıq təqaüd də, gediş-gəliş pulu da verilir. Onlar müxtəlif peşələrə yiyələnərək daha çox tələbat olan peşələr üzrə əmək bazarına yenidən çıxa bilərlər”, – deyə nazir qeyd edib.\nMüslümov əlavə edib ki, işsizlik sığortası qısa müddətdə həll edilməlidir.ÿ”Düşünürəm ki, biz sürətlə işsizlik sığortası məsələsini həll etməliyik. Işsizlikdən icbari qaydada sığortalanmanı ortaya qoymalıyıq. Bu da insanlarımızın gələcəkdə işsiz qalma halında həmin sığorta hesabına müəyyən müddətə sığortalanmasını təmin edə bilər”, – deyə nazir qeyd edib.\nÖlkədəki böhran daimi iş yerlərinin də itirilməsinə səbəb olacaq. Amma iş yerlərini itirəcək şəxslər də bəzi hüquqlarını bilməlidirlər.\n“Ixtisar olunanların hüquqları var”\nIşçilərin hüquqları Əmək Qanunvericiliyi ilə tənzimlənir. Işçi ixtisar olunursa, ilk növbədə Əmək Qanunvericiliyinin tələblərinə riayət edilməlidir. Işçi ixtisar ediləcəksə, 2 ay əvvəldən ona bu barədə xəbərdarlıq edilməlidir. Bu 2 ay müddətində işçiyə şərait yaradılmalıdır ki, o, özünə yeni iş yeri tapsın. Bunun üçün də 2 ay müddətində işçiyə ödənişli (!) istirahət günləri verilməlidir. Işdən azad olunan işçiyə 1 ay orta aylıq əmək haqqı miqdarında müavinət verilməlidir. Şəxs gedib Məşğulluq Idarəsində qeydiyyata düşməlidir. Əgər 2-ci və 3-cü aylar ərzində işçi iş tapmırsa, hətta 2-ci və 3-cü aylar üçün də ona müavinət verilməlidir. Bu, qanunvericiliyin təyin etdiyi qaydadır və məcburidir. Bu qaydaları ona görə belə müəyyənləşdirirlər ki, işçi işləmədiyi, iş axtardığı müddətdə yaşayışını təmin edə bilsin. Yəni, qanunvericilik işçini taleyin ümidinə buraxmır.\nIkincisi, hər bir müəssisənin, şirkətin qəbul etdiyi daxili qaydalar da var. Məsələn, bp şirkəti işçilərinin ipoteka kreditlərinin ödənməsini öz üzərinə götürür. ARDNŞ-nin özünün ayrıca siyasəti var. Bir variant budur ki, işçi öz razılığı ilə işdən gedirsə, ona 5 aylıq müavinət ödənilir. Əgər işçi işdən çıxmağa razı deyilsə, ona gözləmək də təklif oluna bilər ki, başqa bir işdə çalışsın, yaxud ixtisasını dəyişmək, ixtisasartırmaq yolu ilə başqa işlərdə çalışa bilər.\nIqtisadçı Nemət Əliyev bildirdi ki, tikinti sektorunda, yol çəklişində də daimi iş yeri olanlar var. Bu gün ölkədə gəlirlərinin azalması üzündən iri tikinti layihələrinin ixtisara düşdüyünü deyən N.Əliyev vurğuladı ki, qeyri-neft sektorunda xidmətlə, ticarətlə məşğul olanların vəziyyəti xeyli dərəcədə ağırlaşıb: “Bu ağırlaşmalar kütləvi şəkildə iş yerlərinin itirilməsinə səbəb olur. Neft gəlirlərinin azalması büdcədə böyük izlər buraxmaqla, qeyri-neft sektorunun özündə də ciddi problemlər yaradıb. O zaman sual meydana çıxır iş yerlərini itirmiş işçilərin yükünü qeyri-dövlət sahəsi daşıya biləcəkmi? Bu sualın cavabı birmənalıdır. Ölkənin qeyri-neft sektoru o qədər zəif inkişaf etdirilib ki, bu gün böhranın yaratdığı yükü çəkmək iqtidarında deyil. Bu proses bir müddət də davam etsə, hökumət daha təsirli qərarlar verməsə, o zaman ölkənin sosial təminat sistemi tamamilə dağılacaq. Əhalinin əmək haqlarında, təqaüdlərdə, sosial təminatların verilməsində ciddi problem yaşanacaq. Ona görə düşünürüəm ki, hazırda korrupsiya, manopoliya, haqsız rəqabətə qarşı real mübarizə aparılmalıdır”.\nN.Əliyev hesab edir ki, eyni zamanda ölkənin maliyyə, vergi sistemi ilə bağlı yüngülləşdirici hallar tətbiq olunmalıdır. “Yox əgər hökumət dərman və ya başqa cür istehsala başlamaqla bağlı xam xəyallara dalacaqsa, məncə, böhrandan çıxış istiqamətində bir nəticəyə varmaq mümkün olmayacaq”, deyə N.Əliyev vurğuladı.\nAzərbaycandakı xarici investorlar qorxuya düşüb